text:
Froude
Froude ta un forma di engaño. Ta ora un persona deliberadamente ta falsifiká, laga afó, pone aserka òf eliminá datonan ku e fin pa hasi daño na otro persona òf organisashon òf na interes propio. Sa papia tambe di estafa; esaki ta ora ta saka rekurso di un manera deshonesto i deliberadamente for di un organisashon òf persona.
Karakterístikanan di froude[editá | editá fuente]
No tin un definishon kla pa froude. E definishon aki no ta paresé den Kódigo Penal. Pa papia di froude mester ta trata di e siguiente elementonan:
- Ta trata di un akto deliberadamente
- Ta trata un asuntu engañoso
- Kier optené un benefisio ekonómiko
- Tin un víktima
- Ta trata di un akto ilísito òf ilegal
Ehèmpelnan di froude[editá | editá fuente]
Por kometé froude ku diferente asuntu òf den diferente situashon. Esunnan mas konosí ta:
- Belasting
- Den konstrukshon
- Impuesto riba benta (OB)
- Tèntamen i èksamen
- Relato finansiero
- Ònderstant
- Pa haña un krédito
- Hipotek
- Diploma
- Labamentu di plaka


c: text/html

text:
ORANJESTAD, Aruba – 26 maart 2020:
Orario di Update pa cu COVID-19 ta wordo ahusta. Manera cu Departamento di Salud Publico y Gobierno di Aruba a anuncia, actualmente ta activamente enbusca di casonan positivo den nos comunidad, pa di e forma aki trata na contene e transmision di COVID-19 bou nos comunidad. Esaki lo nifica aumento den cifrasnan di caso y aumento den personanan cu mester wordo poni den cuarentena y isolacion. Esaki ta nifica no solamente hopi trabou administrativo pa servicio di malesanan infeccioso pero cada pashent tin derecho di ricibi resultado di su test prome cu esaki wordo anucia publico y mester haya tur atencion nesesario cu ta rekeri den e situacion aki. Pues pa e motibonan menciona a tuma e desicion pa trece cambio den e orario di update COVID-19. Esaki lo no tuma lugar mas 7:00 di anochi pero desde dialuna dia 30 di maart lo tuma lugar den e conferencia di 2:00 di merdia. Di e manera aki nos por garantisa un trabou eficiente di parti personal di servicio di malesanan infeccioso. Unda cada un pashent por ricibi e atencion nesesario. E lucha contra Corona Virus COVID-19 ta sigui.

robotstxt: allowed

filter: keep


text:
Kantante Tommy Lee Halman ta anunsia su retiro for di Buleria
Kantante Tommy Lee Halman ta anunsia su retiro for di Buleria riba social media ku un post na unda e ta indika di a enrealidad retira algun ratu kaba. " Por medio di e post aki, mi kier a officialmente anuncia cu awe lo ta e ultimo dia cu ami, Tommy-Lee Halman, lo forma parti di e agrupacion Buleria.
E decision aki a bin despues di basta tempo pensando. Pero pa motibo nan personal, entre otro, mi a dicidi di entrega mi carta di retiro dia 15 di September 2017, Y sigui keto bay cu e banda te cu dia di awe. Desde November 16 pa dilanti, mi lo focus mas riba mi mes, mi trabou, y otro projectonan personal. Na Dwight Leoneta, Jairo Everts, Krish Mahtani danki pa e chens di por a forma parti di algo hopi great. Na tur integrante di Buleria, e tabata un honor pa toca huntu cu boso pa mas cu 3 aña, y sigur lo mi haña falta di toca huntu cu boso. Mi ta desea Buleria tur classe di exito continuo, mi ta sigur esaki no lo ta muchu dificil. Y na tur fan, masha danki pa bo apoyo semper. Esaki semper mi a apprecia. #GoingToMissThis"


text:
Tempu Tempu
Materialnan Edukativo
E material di enseñansa akí ta konsistí di:
Tres buki delegá pa alumno, titulá Tempu Tempu (Van Tijd tot Tijd).
Kada tomo ta kontené ocho kapítulo. Den kada un di e tres tomonan tin un kapítulo tokante hende, dos kapítulo tokante nos fishinan bieu, un kapítulo ku ta trata ekskurshon i posibilidatnan pa monta un ekshibishon, un kapítulo riba ambiente/átlas, unu riba tempu liber i un kapítulo pa tèst konosementu i evaluashon di e tèst; tin tres manual ku ta pertenesé na e bukinan di alumno, den kua a dediká hopi atenshon tambe na informashon di fondo; un kaha di lès, ku ta réplika di un baúl estilo bieu, trahá di palu, ku ántes tabatin den hopi kas.


text:
Desde aña pasa juli Aruba a cuminsa prepara durante e ABCS na Surinam. E aña aki Aruba a logra gana e titulo di Campeon di torneo ABCS, unda cu a trece 8 hungado di Hulanda pa reenforsa e team. Ta trata di e hobennan; Raymond Baten, Reinhard Breinburg, Eric y David Abdul, Rensy Baradas, Ronnie Nouwen, Jean Luc Bergen y Rashidi Gilkes, cu tambe lo forma parti di e team cu lo representa Aruba na Barbados.
E expectativanan ta halto y Aruba mester hunga contra Republica Dominicana dia 23 di september. Dia 25 di september ta hunga contra Dominica y dia 27 di september ta hunga contra Barbados.
AVB ta hopi contento cu e contribucion di Lotto, e Loteria di Aruba cu mediante Subsidie Commissie a aporta pa cubri e parti mas grandi 23 ticketnan di e grupo cu ta biahando. Lotto ta desea nan tur exito pa asina pasa pa e di dos rond di campeonato den luna di october venidero.
Diabierna merdia 17 hungado a sali for di Aruba y e delegacion ta conta cu un total di 25 persona. E delegadonan pa AVB ta; Adriaan Croes, como hefe di delegacion, asisti pa Bernardo Faro y Leopoldo Hernandis. Head coach ta Elvis Albertus asisti pa Roy Wongsosemito y fisioterapista lo ta Francisco Velazquez.
Di e forma aki, Lotto pa medio di Comision di Subsidio, ta sigui contribui y engrandece deporte na Aruba, brindando nos futbolistanan oportunidad pa presenta den exterior y hiba nomber di nos pais dilanti.
Lotto, e loteria di Aruba cu su weganan Catochi, Big 4, Zodiac, Mini Mega, Lotto di Dia, Lotto 5, y Wega di Number Korsou, ta contribui na deporte riba nos isla. Meta di e fundacion ta pa organisa loteria, cambia bida di su ganadonan y na mes momento, inverti den deporte local. Y awor durante henter luna di September bo ta haya un chens extra pa gana Afl. 1000,- tur dia cu Big 4, Catochi of Wega di Number Korsou. Yena bo cartera cu Cachi Cachi!


text:
Kim Kardashian: “Ta parse ku niun hende ke traha awendia”
Un video di Kim Kardashian papiando di muhénan profeshonal ta risibiendo bastante krítika. E video ta un entrevista di revista Variety ku Kardashian, su rumannan Khloe i Kourtney, i nan mama, Kris Jenner. E famia tabata promové nan próksimo reality show riba Hulu, ‘The Kardashians’. “Mi tin e mihó konseho pa muhénan empresario, of ku ke un negoshi. Lanta bo s**ka i traha. Ta parse ku niun hende ke traha awendia”, Kim Kardashian a bisa den e entrevista. Su ruman Kourtney a bai di akuerdo, bisando ‘esei ta bèrdat’. “Bo mester rondoná bo mes ku hende ku ke traha”, el a agregá. E komentarionan no a kai den bon tera, hopi hende mesora a komentá ku Kardashian ta bin di un famia hopi riku, i ta biba na Beverly Hills. Tambe, tabata tin hopi hende ku a bisa ku Kim no ta tende kuenta ku muhénan ku tin yu i ku mester kuida nan famia.


text:
News Flash
E MIHO DIA DI ANIMAL SHELTER TA ORA UN DI NAN ANIMALITONAN HAYA UN...
PRISCILLA LACLÉ RIBA PORTADA DI FOCUS DIGITAL MAGAZINE
KEDS TA CAUSANDO SENSACION
‘FUTRX’ PA DESAROYA FUTURO HOTELERONAN
ARUBA TOURISM AUTHORITY A ORGANISA CONFERENCIA DI DIA MUNDIAL DI TURISMO
“HIGH VALUE LOW IMPACT”: E MODELO DI SOSTENIBILIDAD CU A.T.A. TA APLICA
Magazine
E MIHO DIA DI ANIMAL SHELTER TA ORA UN DI NAN...
PRISCILLA LACLÉ RIBA PORTADA DI FOCUS DIGITAL MAGAZINE
KEDS TA CAUSANDO SENSACION
‘FUTRX’ PA DESAROYA FUTURO HOTELERONAN
ARUBA TOURISM AUTHORITY A ORGANISA CONFERENCIA DI DIA MUNDIAL DI TURISMO
“HIGH VALUE LOW IMPACT”: E MODELO DI SOSTENIBILIDAD CU A.T.A. TA...
PASION Y DEDICACION CREANDO CADA PLATO
STALLONE Y SU CASA TA RECONCILIA DESPUES DI PIDI DIVORCIO
E ELEMENTONAN CLAVE DEN E DISEÑONAN DI EDGAR KOCK
E NIFICACION DI E FLORNAN RIBA E CAHA DI QUEEN ELIZABETH
ARTISTA DI ARUBA LO CREA ‘MONUMENTO MIGRANTE’ NA DORAL, FLORIDA


text:
Estudio di Anticurpa
Haya sa si bo por a wordo contagia caba cu Covid-19, of si bo persona cu a wordo contagia caba cu Covid-19 tin anticurpa contra e virus.
Departamento di Salud Publico a manda invitacion na bo persona su cas pa haya participacion na nos estudio di seroprevalencia.
Bo persona ta wordo puntra pa
-
Yena un cuestionario
-
Hasi un afspaak pa prik
-
Prik post pa tuma muestra di sanger
-
haya bo resultado di test den Aruba Health App y den bo email
Si bo persona, cu a wordo invita, ta registra caba riba e Aruba Health App bo ta wordo puntra pe click riba “login”, of “registra” si no ta e caso. Si bo ta mayor of dunador di cuido na persona cu a wordo invita, tambe por agrega persona nobo den bo account si abo tin caba.
Yena e cuestionario y despues traha un afspraak. Si tin cualkier preguna of difficultad, por fabor tuma contacto cu nos na 280-0101 of manda un email pa callcenterdvg@gmail.com


text:
Project Description
KURSONAN
E META GENERAL
For di e rapòrt di e sondeo di merkado laboral (Ecory) ta sali afó ku 45% di e forsa di labor di Boneiru no ta kualifiká pa e trabou ku nan ta ehersé. Pa por kombatí esaki FORMA ta ofresé diferente kurso pa ‘upgrade’ e trahadónan lokal pa asina nan por profeshonalisá nan mes i tin mihó chèns pa krese den nan trabou den organisashonnan i kompanianan na Boneiru. Pa hasi esaki FORMA ta tene debido kuenta ku e petishon di kompanianan i organisashonnan riba e isla.
E departamentu di Kursonan di FORMA ta duna adultonan i adultonan yòn e chèns pa eduká òf reeduká nan mes. E grupo di enfoke ta diverso, di kual mayoria ta adultonan ku ta trahando na diferente kompania òf organisashon. Esakinan ta disidí di akudí riba na mes òf ta wòrdu manda dor di nan dunadó di trabou pa hasi un kurso na FORMA.
Kursonan ku ta ofresé:
FORMA ta ofresé e siguiente kursonan pa adulto i adultonan yòn pa e periodo di ougùstùs 2013 – yüni 2014:
Konosementu Básiko di Boekhouden (Basiskennis Boekhouden – BKB)
Konosementu Básiko di Kalkulashon (Basiskennis Calculatie – BKC)
Atministrashon Finansiero i kalkulashon di preis (Financiële Administratie & Kostprijscalculatie (2 di e 4 sekshonnan di Praktijk Diploma Boekhouden)
Kurso Básiko di Kòmpiuter (Basiscursus Computervaardigheden)
Kurso Básiko Word (Basiscursus Word)
Kurso Básiko Excel (Basiscursus Excel)
Kurso Básiko Access (Basiscursus Access)
Presupuesto Familiar (Budgetteren)
Servisio Ekselente (Communicatieve vaardigheden)
Kurso traha muebel (Cursus Meubelmaken)
Kurso di kose riba mashin (Naaicursus)
Elektro module I
Elektro module II
Ingles Básiko (Engels voor beginners)
Ingles Avansá (Engels voor gevorderden)
General Safety Awareness Training (GSAT)
Papiamentu Básiko
Papiamentu Kombersashon
Skirbi Papiamentu
Lasmentu Básiko
Lasmentu Avansá
Hulandes komo di dos idioma (NTTdeel I)
Hulandes komo di dos idioma (NTT deel II
Naturalisashon (Naturalisatie deel I)
Occupational Safety and Health Administration (OSHA)
Dekorashon di fiesta (Party Decorator)
Abilidat Sosial (Sociale vaardigheden)
Spañó Básiko (Spaans voor Beginners)


text:
Den un fail digital òf di papel tin hopi informashon tokante un persona. Un pashènt su dòkter di kas, por ehèmpel, sa ki remedi e ta usa. I un doño di trabou por mira ki dia a subi salario di su trahadó delaster biaha. Pa un organisashon por tin un bon atministrashon, e tin ku warda algun dato personal durante sierto tempu. Pero un organisashon no tin mag di warda e datonan ei mas tantu tempu ku ta nesesario sí.
Lei di protekshon di dato personal BES (Wbp BES) no ta preskribí konkretamente kuantu tempu por warda dato personal. Kada organisashon por disidí kon largu e ta warda dato. Pa disidí esei, e organisashon tin ku wak kuantu tempu e datonan ta nesesario pa e meta pa kua a rekolektá nan òf pa kua ta usa nan. Tin algun otro lei ku sí ta fiha konkretamente kon largu un organisashon tin mag di warda dato.
Tin sierto dato den bo fail di empleado ku bo doño di trabou tin ku warda pasobra lei fiskal ta eksigí esei. Ku otro palabra, Belastingdienst ta obligá bo doño di trabou di warda e datonan ei pa sierto tempu. Algun dato asina ta bo deklarashon di loonbelasting. Bo doño di trabou tin ku warda nan sinku aña despues ku bo sali for di servisio.
Pa e otro datonan di bo fail di empleado, lei no ta fiha kon largu mester warda nan. Komo norma, ta warda e datonan ei dos aña despues ku bo sali for di servisio.
Normalmente, un organisashon lo eliminá bo datonan di solisitut mas tardá kuater siman despues ku e prosedimentu di solisitut terminá. Sinembargo, abo mes por duna nan pèrmit pa warda bo datonan mas largu, por ehèmpel, por si akaso un vakatura presentá den futuro ku ta pas pa bo. Den un kaso asina, un plaso rasonabel ta no mas ku un (1) aña despues ku e prosedimentu di solisitut termin.
E regla prinsipal ta ku bo dòkter di kas òf spesialista tin ku warda bo fail médiko no ménos ku 15 aña despues ku a stòp bo tratamentu.
Generalmente, skol tin mag di warda fail di un alumno dos aña despues ku bo yu a stòp di bai e skol ei. Pa sierto situashon, legislashon riba tereno di enseñansa ta fiha un periodo mas largu.
Tin mag di warda imágen di kámara di lugá públiko no mas ku kuater siman. Pero si e imágen ta mustra echo kastigabel i e por sirbi komo evidensia den un proseso penal, por alargá e periodo durante kua por warda e imágen.
Pa otro imágen di kámara, por ehèmpel di den tienda, tambe e periodo pa warda nan ta kuater siman. Pero si e imágen ta mustra un insidente, manera ladronisia den tienda, e doño di tienda tin mag di warda e imágen te ora ku kaba di atendé esei.
A base di Wbp BES, un organisashon tin mag di warda dato personal tanten ku e datonan akí ta nesesario pa e meta pa kua a rekolektá nan òf pa kua ta usa nan. Ora esei no ta e kaso mas, e organisashon tin ku destruí e datonan.
Si e periodo durante kua nan tin mag di warda bo datonan personal a pasa, òf si bo datonan no ta nesesario mas, e organisashon tin ku destruí bo datonan.
Un organisashon tin ku trata dato personal ku kuidou. P’esei e organisashon tin ku pensa bon kon e ta bai destruí bo datonan, i mas ainda si e datonan ta dato delikado manera dato médiko. Pa dato digital por ehèmpel, tin sistema diseñá pa destruí nan outomátikamente na un momento ku por spesifiká di antemano.
Si un organisashon ke digitalisá bo fail ku ta riba papel, e organisashon no tin mag di destruí e fail original riba papel te ora ku e organisashon a kaba di regla un bon sistema di protekshon pa e fail digital.
Archivo
Un organisashon tin mag di warda dato personal den un archivo, basta ta pa meta históriko, statístiko òf sientífiko. Lei no ta stipulá kuantu tempu tin mag di warda dato personal den archivo. E organisashon tin ku destruí e datonan ora nan no ta nesesario mas pa meta di e archivo.
Bo tin derecho di pidi un organisashon kita sierto dato personal di bo. Bo por hasi esei den kaso ku e datonan ta inkorekto, inkompleto òf den kaso ku nan no ta relevante (mas).
Semper, akudí promé na e organisashon mes ku bo pregunta òf keho. Si bo tin un keho anto abo ku e organisashon no por yega na un solushon, tin algun paso adishonal ku bo por tuma.


text:
ISBN: 978-99904-2-207-8
Wazo riba ròndu
$ 0,00 O.B Excl.
Fls 0.00
Elis Juliana (1927) ta un kuentista famoso, un poeta konosí i un konosedó di kultura. Elis Juliana a risibí entre otro Premio Cola Debrot na 1973 i 1977, Chapi di plata na 1986 i Zilveren Anjer na 2008.
Wazo, esta Elis Juliana, a keiru rònt Kòrsou, studia hende i opservá nan den nan bida diario. Den 121 kuenta, ku humor i ironia, Wazo ta deskribí vários forma di pensa, sinti i komportá di nos hendenan i di diferente otro nashonalidat ku a biba den su bario. Wazo riba ròndu ta respirá e ambiente i e papiá ku zjeitu di añanan sesenta di siglo 20 na Kòrsou.
Out of stock
Compare


text:
ORANJESTAD - 05 September 2022 Siman epidemiologico di 28 augustus pa 03 di september 2022 ta indica cu 98 persona a recupera y un total di 122 caso nobo di COVID-19 a keda registra. 1 persona a fayece y cantidad di casonan activo di COVID-19 pa awe ta 109.
Datos ta ilustra casonan nobo di COVID-19 cu un averahe semanal di 17 caso positivo pa dia y un averahe di 'Positivity rate' semanal di 37 %. Un total di 5 persona a keda interna den hospital durante e siman cu a pasa di cual tur tawata riba piso general.


text:
ORANJESTAD – Ainda di algun mas cu 16 mil plachi di vehiculo di motor cu sea no a paga nada di 2022 of parcialmente. Esey ta conta pa 19% di e totalidad di plachinan registra na Departamento di Impuesto (DIMP) segun e vocero Meverly Romano a bisa den un conferencia di prensa diahuebs mainta. Na tur tin 16.789 plachi cu ta den ‘default’. Di otro banda, 78% di esnan registra, a cumpli cu nan pago completo cu ta 69.976 di e total di 89.959 cu ta registra. Pa DIMP, e cifra cu nan ta busca, ta un cumplimento di sea 80% of mas halto. Algo cu nan ta kere cu nan lo por logra pa fin di aña.
INCUMPLI
E grupo mas grandi di plachi cu ta incumpli, ta di e letter A, sigui pa DT (trucknan diesel) y motorcycle (MFA). Tin tambe basta v-car (auto di huur) cu no a cumpli (776) mientras cu pa plachinan di tour (T) tin 227 cu no a cumpli. Bou di e grupo di taxista, tambe tin cu no a cumpli full, di cual tin 8 cu no a paga nada di 2022 ainda, y tin 27 cu a paga mitar aña so. E resto a cumpli.
ORANJESTAD – Diasabra ultimo Aeropuerto Reina Beatrix a celebra e hecho cu e aeroliña Colombiano Wingo a inaugural su ruta nobo Medellin pa Aruba. Esaki lo ta dos buelo semanal entre e dos destinacionan riba diaranson y diasabra. Manera custumber, tabatin e celebracion necesario cu bandera di ambos pais, desplega pa e pilotonan for di e cockpit, y despues e acostumbrado ceremonia na aeropuerto.
SCHIPHOL – Mescos cu a sosode un aña pasa, KLM a anuncia e siman aki cu ta aumenta e frecuencia pa islanan ABC cu mas di 20%. Asina e portal di aviacion luchtvaarnieuws.nl ta raporta. Pa Corsou, KLM ta bula 10 biaha pa siman, cu 2 buelo pa dia durante e periodo di pasco. Pa buelonan pa Aruba, den combinacion cu Bonaire, KLM lo usa nan avion di mas grandi, e boeing 777-300ER cu capacidad di 408 diario. Aña pasa tambe tabatin un tipo di anuncio asina aunke e biaha aki a haci esaki aun mas grandi.
ORANJESTAD - Den presencia di algun miembro di parlamento, Minister di Turismo, Hunta di Supervision di A.T.A., CEO di A.T.A., CEO di APA, CEO di AHATA, ekipo di A.T.A. y socionan di industria crucero, a efectua otro edicion di ‘Cruise Symposium’ riba Dia Mundial di Turismo den ballroom di Aruba Marriott Resort & Stellaris Casino. Touch of Steel a ricibi tur participante cu musica di steelpan. Minister Oduber, CEO di A.T.A. y CEO di APA a hiba palabra na esan presente, sigui pa un presentacion di ‘Aquila Center for Cruise Excellence’, un socio di A.T.A. den e industria crucero.
ORANJESTAD - Aruba Trade and Industry Association (ATIA), hunto cu algun otro gremio commercial, a pidi un reunion cu Minister di Finansa y Cultura y Directora di DIMP pa haya mas informacion y aclaracion riba e tema di BBO y e futuro pasonan pa cu e reforma fiscal. Directora di DIMP a contesta cu despues di ricibi mandato di gobierno tocante e reforma lo por yama un reunion pa asina duna mas informacion.
ORANJESTAD - Como parti di e Celebracion di dia Mundial di Turismo awe e varios partnernan den e industria aki tin un conferencia pa socionan local di e industria. A la ves esaki ta e apertura oficial di e conferencia Aruba Meets Europe cu ta conta cu participación di e socionan internacional. Tambe tin presente studiantenan di Unidad di Hospitalidad y Turismo di EPI y Facultad di Turismo di Universidad di Aruba. Tur esaki a inicia for di 8’or di mainta y ta sigui henter mainta na Aruba Marriott Resort.
ORANJESTAD – E gremio comercial Aruba Trade and Industry Association (ATIA) a raporta diaranson cu nan tuma nota siman pasa cu sindicatonan a vocifera nan disgusto ariba e proceso encuanto e “Congreso Nacional riba ley laboral”. Como gremio commercial, ATIA a sugeri, pa sigui cu e presentacionnan di e experto ariba e recomendacionnan di e reforma laboral (E1) y tambe seguridad social (E4), di e “Landspakket”. Alaves tambe bin na un fecha nobo, hunto cu e sindicatonan, unda si lo por dialoga pa yega na un solucion correcto pa nos isla.


text:
Recientemente Arubaanse Voetbal Bond (AVB) a anuncia cu hunto cu Fundacion Lotto pa Deporte a yega na acuerdo p manda nos ekipo campeon di Division di Honor 2016-17, esta Coca Cola-Naciona pa representa Aruba den Copa ABC cu ta tuma luga e fin di siman aki na Boneiro.
E federacionnan di futbol di e tres islanan ta deliberando pa basta tempo caba pa rebiba e custumber di añanan 60 caba, esta e Copa Antiano cu despues a bira Copa ABC.
E ekiponan di RKSV Centro Dominguito di Corsou, SV Real Rincon di Boneiro y Coca Cola Nacional di Aruba hunto cu un ekipo mas di Boneiro lo hunga den e torneo.
Pa St. Fundacion Lotto pa Deporte, e vision no ta solamente pa promove deporte, pero tambe union entre e pueblonan di Aruba, Boneiro y Corsou, siendo rumannan den Reino Hulandes. E intencion ta pa di e forma aki crece deportivamente den region pa despues sali como un ekipo mas solido pa enfrenta otro ekiponan den nos region.
Di parti Lotto pa Deporte ta desea e ekipo di Coca Cola Nacional tur clase di exito den e Copa ABC 2017 na Boneiro. Y na e fanaticonan….sigui cumpra Lotto, sigui aporta na deporte di nos isla.


text:
Despues di cinco dia basta interesante den parlamento, caminda cu tabatin basta discusion riba varios tema di preocupacion, entre otro AZV, e problematica di SKOA como tambe Mediaraad, a yega na un punto caminda cu a bin cu votacion, caminda cu a aproba e presupuesto 11-10.
Durante e ultimo reunion, por a tende varios parlamentario trece nan punto y preocupacion dilanti y hasta por tribi bisa cu hasta un comentario fo’i sla a cay, cu a trece varios comentario riba medio social.
Durante e cinco dianan aki e parlamentarionan a sa di haci bastante pregunta, caminda cu e ministernan mester a contesta. Tin di bisa tambe cu varios di e contestanan a trece mas duda cerca e parlamentarionan. Tambe a pasa diferente mocion durante e dianan aki.
Den nos edicion di mañan lo amplia mas riba e diferente comentarionan cu e fraccionnan a trece diamars anochi, despues di e reunion publico aki.


text:
Klenku i panchi
Seri di Herensia Kultural
Boneiru den pasado tabata produsí su mes klenkunan pa traha kas. Esaki ta nifiká pues ku e isla aki tin e materia prima pa traha klenku. I e materia prima aki ta na kantidat abundante riba e isla, anke no ta hasiendo uso di dje mas.
Konsiderando ku mayoria kas di piedra ku dak di panchi na Boneiru a keda konstruí den e periodo despues di sklabitut te den dékada binti di siglo 20, tempu ku a introdusí sèmènt riba e isla aki, por asumí ku mayoria di kas di e époka ei a usa panchinan trahá lokalmente pa nan dak. Tambe a hasi uso di klenku den konstrukshon di nan fogon.
Despues di abolishon di sklabitut na 1863, gobièrnu a kuminsá pensa riba un desaroyo ekonómiko di Boneiru pa haña mas oportunidat di trabou pa esnan ku a haña nan libertat. Un di e aktividatnan ku a krea tabata esun di trahamentu di klenku i panchi pa dak di kas.
Na aña 1866 a lanta un fábrika di panchi den e plantashi Amboina. E fábrika aki tabata un éksito i p’esei su aña siguiente, na 1867, nan a lanta un fábrika di klenku na Antriol parti sùit, pabou di kaminda, den e área di Tanki Abou.
For di plantashi Amboina bini abou, te den e área di Tanki Abou i e terenonan banda di santana katóliko, tin e kalidat di klei nesesario pa traha klenku. E klei aki sinembargo, di akuerdo ku investigashon i eksperimentunan hasí, no ta apropiá pa traha artefaktonan mas fini.
Diferente persona konosí den historia di Boneiru tabata enbolbí ántes ku e industria di klenku i panchi. Por menshoná aki entre otro famia Wijman, ku ta biba no mashá leu for di Tanki Abou. E famia aki a traha hopi na e fòrnunan den e besindario ei. E doñonan mes di e fòrnunan di klenku aki tabata Cai Craane, Jules Provence, Pamelis Vianova, Julio Herrera i por último L.D. Gerharts.
Den siglo 19, pues di 1866 bini ariba, Boneiru a eksportá hopi klenku i panchi. Tabata usa e klenkunan aki den konstrukshon di kas, fòrnu di sentebibu, fòrnu di pan, i otronan.
Na momentu ku a kuminsá ku konstrukshon di un refineria petrolero na Kòrsou, na 1915 e kompania en kestion tabata hasi hopi pedida di klenku na Boneiru. Tabata usa e klenkunan aki tantu den konstrukshon di fundeshi di e tanki i edifisionan riba e tereno di refineria, komo den konstrukshon di kas pa empleadonan di e kompania. Diferente di e edifisionan ku tabatin ántes na Dam Negropont na Kòrsou tabata konstruí di klenkunan boneriano. Na 1918 e pedida tabata asina tiki ku e produkshon a para. Entre 1921 i 1928 a sigui produsí ku regularidat.
Un di e doñonan hopi konosí di fòrnu di klenku den siglo 19 na Boneiru tabata Pamelis Vianova, ku huntu ku su ruman hòmber, yama Gloromí, a yega Boneiru for di Vela de Coro, Venezuela, via Kòrsou. Su ruman Gloromi no a keda Boneiru. Ela bolbe Kòrsou i Vela de Coro. Nan ta konta ku Gloromi tabata un kurioso, un kurandero, ku tabata herebé yerba komo remedi pa hende enfermo.
Pamelis tabata un figura interesante i straño tambe. E tabatin su kas na Antriol. E tabata gusta kabai, ma e tabata gusta su muhénan tambe, anke ku su muhé fiho tabata Leonora Wijman. Pamelis tabatin un kantidat hopi grandi di yu, tantu na Boneiru komo na Kòrsou.
Pamelis tabatin masoménos 25 hende tabata traha na su fòrnu di klenku pegá ku Tanki Abou. Esaki ta indiká ku tabata trata di un industria hopi importante.
Un otro doño di fòrnu di klenku tabata Cai Craane, ruman di Nechi Craane, komersiantenan hopi konosí ántes na Boneiru, kendenan tabata doño di diferente plantashi i kunuku grandi. Entre otro Karpata i Santa Barbara tabata di e famia Craane aki.
Tabata Cai Craane ku a hasi negoshi ku e kompania ku a establesé refineria na Kòrsou den e promé dékadanan di siglo pasá. Barkunan di bela tabata sali ku yen di klenku pa Kòrsou, tresiendo asina bon entrada pa Bonerianonan.
Clara Serberie, kariñosamente yamá Chi Clara, huntu ku seis otro mucha muhé di su edat, tabata pa stiwa klenku den fòrnu. (Parse ku e tabata mas tantu un trabou di hende muhé. Un dia un aksidente a sosodé durante e trabounan na e fòrnu aki, poniendo ku Chi Clara a heridá su brasa. E dòkter ku a atend’é tabata Alfons Gabriel, kende a yega di publiká un bunita buki di Boneiru, yamá “Tschogogo”. Chi Clara a keda 10 dia interná na hòspital, kaminda ela bini den kontakto ku sùrnan. Mas despues ela haña trabou na hòspital, kaminda ela traha te ora ela baha ku penshun. Despues ela keda biba tambe na Kas di Sosiegu, kaminda ela fayesé.
Den dékada 40 di siglo pasa N.V. Handelsmaatschappij Kralendijk a hasi un intento klenku di klei di Bonaire i di Kòrsou, pero sin éksito.
Fuente
Antoin, F.D. – Pueblo di Kunuku Bieu – FUHIKUBO, Bonaire 1998
Hartog, J. – Bonaire; Van Indianen tot Toeristen – Gebroeders De Witt, Aruba 1957
Nooijen, R.H. – Isla di Papa Cornes – Bonaire Offset Printing, Bonaire 1985
Newton, M.A. – Architektuur en bouwwijze van het Curaçaose huis, Werkgroep Restauratie 1990
Informantenan: Clara Serberie, Pamelis Wijman.
Teksto: Boi Antoin, portrèt: Boi Antoin.
Deloitte & Touche a patronisá e artíkulo aki.


text:
E òrgel di Znoa
Seri di Herensia Kultural
Ta remarkabel ku un sinagoga òrtodòks tin un òrgel, pasobra den sinagoganan òrtodòks no ta kustumber ku ta usa instrumènt musikal durante servisio, ta e ‘hazan’ ta enkargá ku kantamentu. Aki ta e liberalnan denter di e komunidat tabata partidario di kumpra un òrgel pa hasi e servisionan mas atraktivo. Pero tabatin hopi diferensia di opinion mas entre òrtodòks i liberalnan. Na 1863 e promé skernan a surgi i na 1866 e separashon tabata un echo. E liberalnan a sali for di znoa i nan a bai konstruí tèmpel Emanuel na Wilhelminaplein. Awendia Ministerio Públiko ta establesé den e edifisio akí.
Pero e òrgel di pipa nobo tabata den znoa kaba i el a keda.
Pa por a kumpra e òrgel a bende e sinagoga Nevé Shalom ku tabata pará bashí den Kaya Grandi di Otrobanda. E benta a produsí 4.655 florin. Dia di 28 aprel 1865 a sera un kontrakt ku e trahadónan di òrgel Flaes i Brunjes di Amsterdam. Den un aña di tempu e òrgel tabata kla i a bark’é mand’é Kòrsou.
E kuenta a suma 5.812 florin. Awendia balor di e òrgel históriko ta kalkulá na mas o ménos tres kuart mion (750.000 florin).
E òrgel di pipa históriko akí ta den e balkon, ku ta keda presis na entrada di znoa. E ta poné den un kashi di mahòk. Den e palu na man drechi di e kashi tin e palabra Mikvé grabá i na man robes e palabra Israel (Speransa di Israel). Un mucha hòmber no-hudiu tabata bin pòmp pedal na pia di e òrgel di pipa.. Pasobra na 1866 haham (palabra sefardí, título di honor pa rabino) Aaron Chumaceiro a fiha ku no tabata pèrmití ningun tokadó di òrgel di komunidat hudiu toka un instrumènt musikal riba djasabra (na abraiko: shabbat). Na 1930 a instalá un pòmp eléktriko pa pòmp airu.
Despues ku òrtodòks i liberalnan a uni na 1963 a pèrmití hende muhénan i hende hòmbernan sinta mesklá den znoa. Den sinagoganan òrtodoks ta regla ku muhénan ta sinta separá di hòmbernan. Den znoa Mikvé Israel muhénan tabata sinta ariba den balkon. Na 1866 i e añanan siguiente Christiaan Ulder tabata toka òrgel riba djasabra i riba tur fiesta hudiu. E úniko eksepshon tabata Yom Kippur (Dia di Ekspiashon) pasobra e dia ei no tabata pèrmití toka òrgel. Pero segun añanan a bai pasando a bini petishon di e komunidat pa toka òrgel riba e dia ei tambe. I te na 1930, despues di konsiderashon ekstenso a disidí ku ta pèrmití toka òrgel tambe durante servisio di Yom Kippur.
Despues ku Christiaan Ulder a fayesé no tabata fásil haña un remplasante no-hudiu.
Nesesidat a pone ku na ougùstùs 1895 a revoká e desishon di Chumaceiro. Na 1901 a tuma A. Charlouis ku no tabata hudiu, komo organista. E famoso músiko i kompositor Edgar Palm tambe tabata organista durante hopi aña, meskos ku e pianista Stanley de Castro. E organista aktual ta Erich Menig.
Fuentenan
Herdenkingsnummer ter gelegenheid van het 225-jarig bestaan van de synagoge van de Nederlands Portugees Israelitische Gemeente, Mikvé Israel Curaçao 1732-1957 (1957).
Our ‘Snoa’ 5492-5742, published to commemorate the 250th anniversary of the consecration of Synagogue Mikvé Israel (since 1964: Mikvé Israel Emanuel) na Kòrsou (1982).
Synagoge guidebook, Congregation Mikvé Israel-Emanuel 1654 (sin aña).
‘Een droom die uitkomt, restauratie van het orgel in de Mikvé Israel Synagoge’ verschenen in Amigoe, 15 september 2001.
Teksto: Corine Havinga. Portrèt: Prince Victor.


text:
Oranjestad – Recientemente Minister Xiomara Maduro a ricibi bishita di Richard Dabian autor di e buki ‘Tekki e toteki’ cu a presenta na e mandatario un ehemplar di e buki.
Richard Dabian ta un contado di storia y cu e buki aki Sr. Dabian kier stimula e muchanan pa lesa. ‘Tekki e toteki’ ta un buki nobo di Richard Dabian pa e muchanan di Aruba, Corsou y Boneiro. Esaki ta di 3 biaha cu instancianan di Aruba y Boneiro ta uni forsa pa motiva muchanan na un manera placentero pa lesa. E ortografia no ta un obstaculo pa e muchanan di nos islanan ruman cu kier lesa e buki, ya cu e buki ta wordo publica na Papiamento y Papiamentu.
‘Tekki e toteki’ ta un storia di Tekki cu tin un soño y no ta laga nada strob’e pa e por logra su soño, aunke e ta hay’e cu hopi reto. E mensahe principal di ‘Tekki e toteki’ ta, cu no ta importa con bo ta mustra, semper kere den bo mes y si di curason bo kier logra bo soño bira realidad, lucha p’esaki. ‘Tekki e toteki’ ta corda nos como mayor y adulto pa stimula nos yiunan/muchanan pa asina nan por logra nan meta y haci nan soño bira realidad. Lesamento ta masha importante pa desaroyo di nos muchanan, pesey como mayor nos mester encurasha nos hobennan pa lesa.
Minister Xiomara Maduro ta gradici Sr. Dabian cu e bunita buki educativo aki y ta gradici tambe sra. Denise de Jongh-Rekwest di Request Publishing pa e publicacion di e buki y Divi Impact Foundation pa e bunita gesto di regala un pakete di buki na tur scol basico di Aruba.


text:
Nieuwe Haven: Un ratu pasá korte di apelashon a dikta sentensia den kaso “El Capo”
E akusado Humbert W. a keda kondená na 48 luna di prizon, Edson S. na 38 luna di prizon mientras e akusado Gerard G. a keda apsolvé di tur kulpa.
Ta trata aki di e kaso kaminda e akusadonan, riba 22 di ougùstùs 2019, lo mester a purba drenta Kòrsou ku 16 kilo di kokaïna skondí den nan boto.
Segun deklarashon di e akusadonan, nan no tabata konsiente ku tabatin droga riba nan boto. Ta otro hende lo mester a pone esakinan riba e boto sin nan sa.
Den korte di promé instansha, e akusadonan, a keda apsolvé di tur kulpa pero korte di apelashon, si a mira e kaso otro.


text:
Oranjestad-Siman pasa Minister Otmar Oduber tabata presente na e groundbreaking di e proyecto di Paradera Valley, un proyecto cu sigur lo contribui na desaroyo di Paradera. E lo conta cu un supermercado, un pomp di gasolin y algun tienda mas.
Minister Oduber a indica cu e ta hopi contento cu e proyecto aki riba cual el a papia pa basta tempo caba cu e desaroyadornan y inversionistanan. El a recorda cu e iniciativa aki a bin dilanti na momento cu na Centro di Bario Piedra Plat a anuncia e e proyecto di Paradera Corridor. Un di esnan cu a bin dilanti na momento cu a acerca varios comerciante e tempo ey tabata famia van Romondt cu a presenta e proyecto cu a inicia siman pasa.
E mandatario a bisa cu e ta contento cu mas o menos 1 aña despues nan a cumpli cu esaki y cu lo engrandece e desaroyo cu ta tumando lugar na Piedra Plat y Paradera. Mirando cu den cercania no tin ningun pomp di gasolin bin cu un eynan ta un bon idea y cu lo conta tambe cu un supermercado cu nan ta carga e branding di dje caba tanto na Noord y San Nicolas tambe lo wordo ubica eynan, ademas un restaurant di fast food. “Mi ta kere cu esaki ta duna un balor adicional na e desaroyo cu ta tumando lugar na e bario”, Minister Oduber a declara.
Minister Oduber contento cu inicio di Paradera Valley E lo engrandece e desaroyo di ParaderaPosted: June 29, 2014 in Johnny Habibe
Oranjestad-Siman pasa Minister Otmar Oduber tabata presente na e groundbreaking di e proyecto di Paradera Valley, un proyecto cu sigur lo contribui na desaroyo di Paradera. E lo conta cu un supermercado, un pomp di gasolin y algun tienda mas.


text:
Monumentonan konmemorativo
Seri di Herensia Kultural
Poko biaha ta toka siudadanonan memorabel risibí honor pa eternidat, sin embargo esaki sigur ta sosodé. ‘Muestra di honor na señor H.J.C. Henriquez, kabesante di e industria di trahamentu di sombré na e kolonia Curaçao, pa konmemorá e di 15 aniversario di e promé kurso di flègtu sombré, ku bou di su guia a start den e edifisio akí’. Por lesa e teksto akí riba e plaka konmemorativo na fachada di e kas di biba na Pietermaaiweg 8, un regalo di alumno i èks-alumnonan. Den pasado flèktumentu di sombré tabata un okupashon ekonómiko importante na Kòrsou. Na 1916 a eksportá 348.057 florin na sombré di kabana (sombré di piapa), loke ta 19 porshentu di eksportashon total di e aña ei.
E 16 víktimanan di e desaster ku Brùg Reina Juliana, ku a bini abou durante konstrukshon ora mitar na e parti oriental tabata kasi kla, ta konmemorá ku un monumento di betòn armá i bròns, poné banda di e kaminda ku ta subi e brùg na parti di Punda. Den un tempu rèkòrt arkitekto Alberto Badaracco a krea e monumento i den tres siman di tempu a pon’é.
Lamentablemente mester konstatá ku e otro islanan antiano no a yega di por a honra mes tantu di nan propio personahenan importante ku un estatua o un busto. E polítiko di Sint Maarten mashá komentá, Claude Wathey, ku durante 40 aña a laga su stèmpel riba polítika di e isla akí, a haña un estatua pósthumo na aña 2000. E obra akí ku ta pisa 300 kilo, kreashon di un artista italiano ta riba e plenchi dilanti di Bestuurskantoor di Philipsburg.
Ta notabel ku ta Kòrsou prinsipalmente tin e monumentonan konmemo¬rativo ku ta toka Antia.
Un plaka konmemorativo riba e muraya di Fort Amsterdam, un monumento na Van Slobbeweg i e monumento di emansipashon na Rif ta testimonio di abolishon di sklavitut na 1863. A lanta e último akí riba inisiativa di Teritorio Insular Kòrsou. E kolumna ku ta bai kaba un poko puntá tin pintá riba dje esenanan di bida di Tula, kapitan di e rebelion di katibu na 1795. E pinturanan ta di Oscar Ravelo i na 1994 Ras Elijah a restourá nan.
Konmemorashon di 300 aña di relashon entre islanan antiano ku Hulanda, na 1934, a kondusí na un plaka riba muraya di Fort Amsterdam i un monumento riba Plasa Wilhelmina. Na 1955 Reina Juliana a inougurá e Monumento di Outonomia di J. Fresco na prinsipio di Rijkseenheidboulevard. A lanta e monumento na okashon ku a introdusí Statuut dia 15 di desèmber 1954, riba e fecha ku Antia Neerlandes a haña outonomia den asuntunan interno. E monumento ta konsistí di seis para estilisá, ku – e tempu ei ainda – ta simbolisá e seis islanan di Antia Neerlandes (inkluso Aruba). Na Waaigat (Laman Chikí) un eskultura di e artista italiano Frederico Antonio Carasso ta rekòrdá e antianonan ku a muri den di dos guera mundial. Un figura di muhé di bròns riba dos ala estilisá ta simbolisá libertat. A inougurá e monumento di 11 meter haltu na 1957. E artista kurasoleño Yubi Kirindongo a krea e Monumento di Pas na e rotònde di Schout bij Nacht Doormanweg i Snipweg. Ta un di su famoso obranan plástiko, trahá di bùmper di outo bieu usá, i ta representá dos palomba ku nan piko frontando otro.
Ta resultá ku arte antiano t’ei gewoon riba kaya pa hende atmirá, meskos tambe ku hopi monumento, estatua, plaka konmemorativo i lápidanan konme¬mo¬¬rativo ta pafó di muraya di e edifisionan di museo pa tur hende por atmirá nan.
Fuentenan
Johan Hartog, Stenen Portretten, Oranjestad, Aruba: De Wit, 1967
Jennifer Smit, Monumenten en standbeelden van de Nederlandse Antillen, Willemstad, Curaçao, 1996
Portrèt
Papel di klero na Antia Neerlandes ta presiosamente representá ku e imágen di mármol di pader Ludovicus M. Jansen (1845-1921), ku ta situá promé ku entrada di katedral di Pietermaai na Kòrsou. Ta obra di e eskultor italiano Leone Tomassi.


text:
E famoso contrato di corto duracion ta suheto na debate atrobe. Esey no ta nada straño pasobra e ley cu a duna bida na esaki ta un fenomeno di caracter special. Na 1992 bao presion di sindicatonan, gobierno a bay di acuerdo pa limita e condicionnan bao di cual por a haci uso di e forma di convenio aki. E keho di sindicatonan tabata cu tabatin abuso, unda uso excesivo di e tipo di contrato aki tabata limita e posibilidad pa un empleado haya un empleo stabil pa un tempo indefini, unda e persona por haya un base pa por haya prestamo pa e cosnan importante den bida, manera un vivienda.
Den un pais unda practicamente gobierno(nan) ta parce di ta haya cu vivienda popular no ta nan tarea, e deseo di logra un cas di nan mes, a base di nan trabao, ta un deseo perfectamente comprensible. Esey no ta kita e realidad cu mayoria di nos poblacion, sigur si ambos partner den un relacion tin solamente un salario modesto, nunca lo yega na e base minimo cu nan mester tin pa por haci nan soño bira realidad. ‘Colmo de los colmos’ den esaki tabata durante e anterior gobierno di caracter democrata cristian, unda a proclama cu nos ta un pais di cinco strea y por lo tanto lo tabata suficiente pa gobierno pone tereno na disposcion di e comunidad y nan bay realiza nan soño di cinco strea… Enfin, nos sa con esey a termina.
Pero pa bolbe na e tema di awe, a introduci e cambio di ley, cu a defini e excepcionnan limita bao di cual ta posible pa cera un contrato pa tempo defini. Y loke a pasa seguidamente nunca ta parti di e debate tradicional entre sindicato y gremio empresarial: nan no ta tuma na cuenta con e ley ey no tabata efectivo at all den proteccion di e empleado local. Y pakico no? Pasobra dentro di e contexto local tabatin suficiente posibilidad pa yega na contrata hende pa tempo cortico, sin cu tabata necesario viola e stipulacionnan di e ley. Kico nan tabata anto? Entre otro, e uso extenso di ‘uitzendbureau’ cu ta duna e posibilidad di emplea hende temporalmente y hasta por deshaci di nan ‘on the spot’ sin sikiera bisa pakico e persona no ta necesario mas. A dura te 2013 promer cu a bin na vigor un ley cu ta regula uitzendbureau, pero como cu nunca mester duna cuenta con efectivo e ley ta, y mas cu tur cos e supervision riba esaki, ta desconoci den comunidad si e ley ta yuda pa para abuso den e tipo di trabao aki.
Tambe a introduci hopi aña pasa e famoso ‘nulurencontract’ cu ta strip gran parti di e posible proteccion cu un empleado por tin segun ley laboral vigente. Y no bin bisa nos cu no a haci bon uso di esaki. Nos hasta a mira un tipo di ‘wurgcontract’ di un compania di renombre den su ramo, unda aparentemente un hurista a saca practicamente tur derecho di empleado for di e convenio, y a mantene tur derecho di e empleador… E contrato tabata bay asina leu cu e doño di trabao por a kita e empleado di inmediato, pero e empleado tabatin un opzegtermijn di dos luna…, y si e no cumpli, por pone abogado su tras pa paga daño y perhuicio pasobra e no ta disponible mas pa traha… Ora cosnan ta bay asina leu, y no tin ningun recurso pa e empleado, sigur no di e instancianan cu mester duna proteccion, di kico nos ta papiando ainda?
Aparte di esey, mester conclui cu e ley di otro forma tampoco tabata efectivo den proteccion di e empleado, pasobra e no tabata tene cuenta cu e realidad grandi di Aruba, unda gran parti di e forza laboral ta bin di exterior, a base di un contrato di termino indefini, mientras e permiso ta pa un aña… Ora logra prolongacion di e permiso, e trahador stranhero ta logra mas cu e empleado local, cu SI por tuma na trabao bao di e condicion di ‘seizoensarbeid’. Aki ta unda Aruba a bay completamente fout, unda no ta e stranhero ta e trahador temporal, sino esun local, cu si bo por tuma na trabao pa un par di luna, y mand’e cas dia y ora cu bo kier, ‘no questions asked’.
Awor, cu esaki nos ta bisa cu e ley contra contrato di corto duracion mester keda? No necesariamente, pasobra e no a contribui na nada den proteccion pa e empleado, algo naturalmente dificil pa e sindicatonan reconoce. Talvez lo ta mihor pa permiti contrato di corto duracion, bao di cierto condicion cu si ta preveni abuso. Esaki no ta e lugar pa discuti e condicionnan ey ampliamente, pero e consulta cu ta tumando lugar actualmente entre e partnernan social ta parce e sitio apto pa esey.
Por ultimo, y por ta cu den e mesun consulta mester dedica atencion na esaki, mester papia di mehoracion di e proteccion laboral, pasobra na e momento aki e ta un farsa completo. Nos sin embargo no tin ningun ilusion cu lo mehora e tarea supervisor cu instancianan gubernamental tin. Tur siman nos ta mira otro episodio di e roadshow di gobierno, gabando e avancenan cu nan ta mira. Lamentablemente nos no ta mira e cambionan real cu mester bin pa por flexibiliza legislacion laboral. Ey nos mester duna sindicatonan razon.


text:
Despues di a pospone e reunion dos biaha, diamars proximo, dia 16 di februari, Parlamento ta bay trata e cambionan den Codigo Civil cu tabata pendiente pa wordo introduci desde september 2016. Banda di actualisacion di derecho civil den su totalidad, e proposicion di gobierno no ta inclui tur derecho pa parehanan cu registra nan relacion (geregistreerd partners). Nos ta ofrece un bista riba e derechonan di union civil y e cambionan mas grandi banda di esaki.
Manera Bon Dia a subraya caba, gobierno kier haci un distincion entre cierto derechonan cu parehanan di mesun sexo lo haya si nan registra nan relacion. Esey ta trece cune cu parehanan di mesun sexo no lo tin derechonan social manera acumulacion di pensioen conhunto, pensioen di viudez, areglonan di indole fiscal, pero tampoco e posibilidad pa tin custodia riba muchanan. Banda di esaki, parehanan cu registra nan relacion lo por bay regla nan herencia por medio di traha un testamento na un notario.
E derechonan complementario lo wordo implementa “despues”, aunke no ta mucho cla na ki momento esaki lo tuma luga. E pregunta lo keda pa algun parlmentario por hacie. Den casonan concreto, un hues lo por brinda un solucion na un pareha cu ta sufri a base di no tin tur e derechonan, segun e proposicion di ley di gobierno.
Pero anteriormente docente hefe di derecho priva na Universidad di Aruba Carlos Bollen a pone duda na esaki, mirando cu e docente a observa cu den practica cambia ley na Aruba ta tuma por lo menos 10 aƱa. Esaki, segun su observacion, ta bin pasobra tin recursonan pa legisla limita, pero den e caso di e derechonan pa parehanan cu registra nan relacion, e ta subraya cu ta un falta di madurez politico.
Mas aleu, Bollen a opina cu den su wowo, e ta haya cu e proposicion actual unda no ta otorga tur derecho, no ta bay suficientemente leu. Bollen ta haya cu e conseho di Hof cu ta menciona den e proposicion di gobierno ta di un banda, un manera pa anda cauteloso cu e actualisacion di Codigo Civil y di otro banda e ta mustra di ta un conseho laga na mita.
El a splica den nos ultimo articulo tocante e topico aki, cu e por compronde cu Hof lo kier pa e cambionan pasa sin mucho controversia pa via di union civil, mirando cu tin hopi mas cambio cu ta importante pa ta actualisa den ley.
Mester remarca cu originalmente a declara union civil igual cu matrimonio cu Desiree Croes su amienda controversial, pero consecuentemente Andin Bikker (POR) a entrega un mocion kitando Croes su ‘schakelbepaling’, y introduciendo union civil den su propio titulo, manera na Hulanda. E diferencia ta cu den 2016 a schuif e consecuencianan legal (lesa: beneficionan) di union civil den e aanpassingsverordening cu lo wordo trata diamars otro siman. Prome cu Bon Dia a trece esaki dilanti, ningun minister a menciona nada cu lo a kita cierto derechonan.
RED y POR ta kere den derecho igual pa LGBT+ pero no a saca cara pa nan
Desde 2016 union civil a keda den un fase di bay-bin entre parlamento y gobierno sin niun comentario of declaracion di kico ta bay para di e derechonan igualitairo pa parehanan di mesun sexo. Mester remarca cu partidonan RED y POR, cual a declara publicamente durante temporada di eleccion cu nan ta apoya derechonan igualitario pa personanan LGBT, no a haci ningun pregunta of trece e topico aki dilanti desde eleccion. Ora ta trata di RED, e partido ta menciona explicitamente den su programa di partido cu e ta apoya derechonan igualitario. POR mientrastanto no ta menciona e punto aki explicitamente, pero si ta menciona cu e partido ta kere den igualdad pa tur persona, y durante un di e debatenan den temporada di eleccion e partido a fiha su posicion pa ta pro derechonan igualitario pa personanan LGBT+. Si e parlamentarionan di e partidonan aki lo bay apoya derechonan completamente igualitario, lo mustra den transcurso di dia.
Solucion pa herencia di tereno
Banda di e aspecto di union civil, den e propuesta di ley cu parlamento lo vota riba dje diamars otro siman, ta introduci un par di articulo den Codigo Civil unda ta haci posibel pa terenonan cu no tin doƱo cla of cu ta bira poco practico pa parti entre varios heredero wordo parti. E punto di bista ta cu den varios situacion, na Aruba no ta cla di kende un tereno ta y esey por haci cu e propiedad ta bira economicamente morto. Tambe tin situacionnan unda un tereno tin varios heredero cu ta acumula despues di tempo, y na cierto momento por bira dificil pa haya tur e herederonan back pa asina parti un tereno, conduciendo na e mesun situacion unda e tereno ta bira economicamente morto.
E solucion ta cu lo por duna e tereno na personanan cu lo bay mantene nan, of den caso cu nan no por carga e peso financiero aki, por otorg’e na gobierno of un fundacion cu ta representa e interesnan di e herederonan.
Mayornan por des-hereda nan yiunan
E otro cambio mas grandi ta encera kitamento di e ‘porcion legitimo’ (legitieme portie). Esaki tin e efecto cu mayornan por des-hereda nan yiunan si nan ta desea, algo cu anteriormente no tabata posibel.


text:
E siman aki SETAR tawata tin su Siman di Aprecio. Clientenan cu a bishita nos teleshopnan pa paga un recibo, cumpra un producto of cera un servicio a hayaun gadget gratis como tambe koffie, cuki, cupcake y mucho mas. Ademas, tabata tin oportunidad pa gana premionan instantaneo.
Como danki pa ta nos cliente nos a sorpesa no solamente e clientenan cu ta bishita nos Teleshopnan, pero tambe cliente cu ta haci nan pago tur luna via online banking of tin un servicio existente cu nos.
Pa cliente Prepaid, pa e siman aki solamente cu cada recarga di AWG 25 a ricibi 2GB di LTE Data gratis cu ta valido pa 3 dia. E promocion aki ta valido te cu 3 di juli 2022.
Tambe SETAR a introduci un Learning Day special pa su clientenan unda cu lo haya tips & tricks di profesionalnan. Esaki a wordo posponi pa motibo di mal tempo, pero lo bay door otro siman diaranson 6 di juli 2022.
Larissa Bermudez, PR & Media Specialist, lo comparti informacion practico encuanto Social Media den 2022, best practices y tipnan pa crea contenido pa bo canalnan social faborito. Paul Eelens, nos in-house Information Security Manager lo comparti informacion di Cyber Security y tambe tipnan practico pa protehe bo informacion personal y engrandece bo conocemento di Cyber Security na bo propio cas. Tin algun cupo disponibel ainda, pa inscribi por bishita nos website www.setar.aw/learningday.
Di e forma aki SETAR ta duna bek na nos clientenan pa nan loyalidad y aporte na nos compania nacional di telecomunicacion. Sigui nos pagina di Facebook pa keda informa di nos promocionnan y informacion en general.


text:
WILLEMSTAD – Ayera nochi a tuma lugá pa di dos biaha den un tempu kòrtiku un atrako na Supermerkado Arco Iris. Tres atrakadó armá i ku kapushon riba nan kabes a drenta e supermerkado na kuminsamentu di anochi i a eksihí plaka.
Testigunan a mira e atrakadónan prepará nan mes tras di e edifisio di e supermerkado i a yama polis mésora. Pero e atrako a bai asina lihé, ku ora ku polis a yega ya e atrakadónan a somentá.
Probablemente ta e benta di henter dia nan a bai kuné. Esei a sosodé tambe riba 10 di ougùstùs, na momentu ku Arco Iris a bira viktima di un atrako pa promé biaha.


text:
E Nomber di Dios Ta Hesus?
E contesta cu Bijbel ta duna
Hesus mes a bisa cu e ta “Yiu di Dios.” (Juan 10:36; 11:4) E no a bisa nunca cu e ta Dios Todopoderoso.
Ademas, Hesus a haci oracion na Dios. (Mateo 26:39) Y ora e tabata siña su siguidornan con pa haci oracion, el a bisa: “Nos Tata cu ta den cielo, bo nomber sea santifica.”—Mateo 6:9.
Hesus a revela e nomber di Dios ora el a cita un texto di Bijbel di pasado cu ta bisa: “Tende, o Israel, Jehova nos Dios ta un Jehova.”—Marco 12:29; Deuteronomio 6:4.


text:
ICONS feat. Jeon ta lansa ‘Pakata Live Remix’
CUR// Ya den transkurso di siman por a mira riba retnan sosial un ‘sound bite’ di un kolaborashon entre ICONS i e artista arubano Jeon. Fin di siman benidero lo mester tabatin Gran Marcha manera nos a kustumbrá, sinembargo pa di dos aña konsekutivo no tin karnaval! Esaki mes ta motibu sufisiente pa selebrá ku un roadfire kayente di ICONS. Jump unda ku ta; na kas, trabou, den outo òf na skol! E ‘collab’ di ICONS i Jeon ta manera un brisa positivo kòrdando fanátikonan ku despues di tur yobida solo ta sali. Otro aña lo selebrá karnaval 2023 i ta ku grupo- i karnavalistanan wòrdu inspirá grandemente i laga kreatividat dòrna kayanan di Kòrsou, di manera ku 2023 por ta aña di un ‘come-back’ impaktante!
E fin di siman aki ICONS lo tin algun kompromiso karnavalesko i ta pidi fanátikonan keda pendiente di retnan sosial pa informashon i presentashon. Ta invitá fanátiko- i siguidónan pa suskribí na e kanal di ICONS i Decoded riba YouTube. Follow i Like Facebook/Instagram/SnapChat: Icons Curaçao / Decodedofficial. ‘Pakata Live Remix’ por wòrdu skuchá na tur radio emisora lokal, i por riba iTunes/ Spotify/ Tidal/ Apple Music. ICONS ta deseá henter pueblo i tur fanátiko un fin di siman ku hopi ambiente. Laga ‘Pakata Live Remix’ zona den tur skina di Kòrsou!


text:
Bucuti yacht Club cu su 3er betico all-tackle fishing tournament
Bucuti yacht club aruba ta organisando di 25 di janiuari 2015 e di 3er betico all-tackle fishing tournament combina bendemento di Cuminda criollo.
Pa e torneo di pesca lo tin 2 catecoria por participa den e all tackle of den catecoria di pisca fondo inscription pa tur 2 catecoria lo tuma lugar diabierna 23 di jan for di 7 or di anochi na bucuti yacht club sigi pa reunion di kapitan pa 8:00 pm. Piscamento lo cuminsa dia 25 di jan 2015 pa 5:00am i botonan lo drenta bek pa 4:00pm
Durante dia betico for di 12 or Merida lo tin bendemento di Cuminda criollio y pa 4:00pm lo tin musica di 2 banda tipico asina bin pasa un dia di famia serca nos na bucuti yacht club aruba.
Pa mas informashon por tuma contacto riba 7352755 of sigi nos riba face book.


text:
Atenshon ora di kumpra tereno na korsou!
Bon siman, Kòrsou ta den ambiente total di Pasku, Sanikolas i union di fin di aña. Esei ta nifiká ku maske kuantu kos negativo abo ta mira tur dia, sa ku bo tin un eskoho pa pidi kos bon na pia di Krus i i lo bo haña masha hopi; mas di loke bo pidi pasó e nunka no ta sera su wowonan anochi..ní pa abo ku ta sinti bo desolá i hasta bandoná…pero ban wak un otro tema ku semper ta un problema grandi pero tin hopi solushon!!
Pregunta: Señora mi ta un estranhero bibá permanente na Kòrsou, mi yunan a nase aki i mi ta traha tur dia, mi a logra hopi den mi bida i awor mi a jega na un punto ku ami i mi kasá ke kumpra un kas aki na Kòrsou. Mi a mira un kas te na paira manera nan ta bisa, pero mi ke tin sigur si por kumpra i kua punto mi mester tene na kuenta kuné; nos ke kumpra den bario di Trai Seru.
Na promé luga danki pa e pregunta i ban wak mener su kaso. Tur hende ku ta inskribí na kranshi i ku tin un sédula por kumpra un kas aki na Kòrsou. Na ora di kumpra un kas mester tene kuenta ku dos punto hopi importante 1: si ta un kas riba tereno propio òf 2: un kas riba èrfpagt.
Si bo ke kumpra un kas of un negoshi ku tin èrfpagt riba dje, esei kemen ku abo no ta bira doño di e tereno i es mas e kas of e negoshi tambe bo no ta doño di dje. E doño ta sea un partikular of Gobièrnu. E lokual ku abo ta kumpra ta e derecho di usa e tereno i e kas ku ta riba e erfpacht. Esei ta enserá ku aparte ku bo ta paga pa un kas bo tin di paga tur aña e lokual lei ta yama “erfpachtcanon’’ of hür, esaki tin di wòrdu pagá na doño di tereno of Gobièrno. Ta bon pa buska informashon na DROV si ta tereno di Gobièrno i si akaso esun ku ta bendiendo e derechi di ‘erfrecht’ ta outorisá pa hasi esei. E preis ku ta paga den e kaso aki pa e negoshi òf kas riba e erfpacht ta mas abou pasó bo no ta kumprando e tereno.
Si bo ke kumpra un kas riba tereno propio, den e kaso ei bo ta bira doño di e kas i e tereno tambe. Ku otro palabra bo a kumpra un pida di Kòrsou. E preis ku ta paga den e kaso aki semper ta mas haltu pasó bo ta paga pa e kas i e tereno. Notario ta e persona pa atendé ku kompra i benta di tereno i kas, niun hende otro. E ta e persona ku ta traha e akta di benta, transakshon di e kas, e akta di hipoték, kontrolá e aktanan, regla pagonan, i inskribí na kadaster.
Pues ya bo sa, kumpra un kas, ta un invershon grandi i ta bon pa ta informá kiko bo ta kumprando; un abogado por yuda hasi e parti hurídiko i asina bo sa si e persona ku ta bendiendo ta outorisá i tambe kiko bo deber i derechinan ta
Kòrda mi tei semper pa yuda i guia bo den kualke área legal ku bo mester
Gosa di e dianan i bòltu kada florin promé bo sak’e


text:
Ta birando casi un “normal nobo” cu diariamente polis ta presenta na diferente adres pa casonan di tiramento. Principalmente pa habitantenan cu ta scucha e tiro. Un rato pasa alrededor di 12:20 am polis a presenta den e area di Papaya, caminda cu por lo menos un famia a scucha cinco tiro.
Mas trempan caba, polis a bay pa mesun tipo di asistencia den Madiki Kavel, caminda varios habitante a scucha dos tiro. E biaha ta den Papaya, polis a core rond den e area p’asina check si ta topa cu cualkier movecion straño pero sin resultado. Ta pa e mesun motibonan aki, ta aumenta control den fin di siman, pero ta parce cu ta den siman e malechornan ta los tiro, pa laga sa cu nan t’ey y ora polis ta controla den weekend, nan ta sconde e arma.
Polis, Ministerio Publico, Veiligheidsdienst Aruba y Ministerio di husticia ta na altura cu arma di candela ta circulando manera kipashi riba nos isla, por spera mas accion di parti e cadena hudicial riba nos isla.


text:
Awa y coriente ta aumentando. A acerca parlamentario, minister incluso sindicalista riba e aumento aki. Pero pueblo tambe a vocifera nan preocupacion riba e situacion aki y ta haya cu e no ta nada facil pa nan.
Juancho ta un ciudadano preocupa p’e aumento di awa y coriente. El a bisa cu esaki ta algo hopi duro, pasobra a bin cu molina, a bin cu hopi plan pero ningun ta haci nada. E coriente no ta baha. Lo unico e por haci ta sigui paga. Juancho ta un pensionado y tin di lucha cu loke e tin. Cos no ta bay facil mas.
Edilio a bisa cu diripiente hende ta spera algo y diripiente cos ta subi drasticamente. E porcentahe ta hopi pa pueblo sigui soporta e consecuencia cu awa a subi. Tin di bay cremencha, pasobra mester haci menos uzo di awa pa mata. Pa loke ta coriente e ta kere cu mester paga esaki, pero mester cremencha. E ta haya cu e situacion aki ta bay afecta e pensionadonan.
Jose Almonte a bisa prome cu tur cos esaki ta algo mundial. Pero si gobierno ta bay pone un stop algo cu no ta asina halto di tarifa, pasobra salario ta keda mesun cos. E ta di pensamento cu gobierno ta bay pone un subsidio of algo p’e coriente y awa.
Armand Alcidor tabata na trabou ora cu su señora a yam’e y inform’e cu a cera awa. El a presenta pa mira si por haci un areglo di pago pasobra e no por biba di awa. Su situacion a conduci na esaki door di Covid, desde hopi aña. E kiermen hende ta muri na Aruba. Bandera so ta subi y baha, tur cos ta subi bay ariba. Dia pa dia e ta bira mas dificil, tur cos ta subi y e placa semper ta baha.
Alitia Francis ta pensa cu no ta bon, pasobra e recibonan ta subi y e salario ta keda mesun cos. Esey no ta algo. Pa baha gasto, mester haci uzo di menos. Pero di uza menos mes ainda nan ta cobra bo. E ta haya cu e no ta sentido. Francis ta cobra pensioen y ni esey ta yuda. E pensioen no ta yega pa paga su recibonan, pasobra e tin awa, telefon y coriente. Tin biaha e ta bay na recibo so. E ta di pensamento cu gobierno tin di haci algo, manera cobra pueblo menos p’e recibonan. Gobierno ta esun encarga, no e pueblo cu no por haci nada.
Dion Lutter a bisa cu esaki ta un inconveniencia y e no sa kico pa haci. Cu e situacion aki e ta kere e mester sali menos. E ta un entrepreneur y ta dificil caba cu tur dia mester draai cu e economia. Tambe e ta kere cu mester siña biba cu esaki. Pero e realidad ta cu e mes no sa kico pa bisa, y simplemente e ta purba draai, spaar un tiki mas. Incluso purba gasta menos. Den comparacion cu Hulanda, eynan tur cos a bira caro. Tambe a bira mas dificil.
Anthony Wolf a bisa cu mester bay traha duro riba budget pa cremencha. E situacion aki ta di mas. Como cu e ta algo complica, e ta kere mester bay corta un caminda, sea den un cuminda of algo. E placa ta net conta y asina fin di luna yega, tin cos paga y e no ta yega. Si tin un solucion pa evita esaki, su persona no sa cu kico nan por bin cu ne. Pa hinc’e den pueblo, e ta di pensamento cu tabatin otro caminda pa cana.
Señora Hoek a bisa cu mester corda riba e pensionadonan. Specialmente riba esunnan cu ta pensiona, pasobra mester corda cu e placa ta grap y no ta yega. Awo mester corta un caminda, por ta come menos saludabel pasobra tur cos a subi.


text:
WILLEMSTAD (FFK) — Liga MCB Promé i Segundo Divishon ta kontinuá den gran forma ku e partidonan di e segundo buèlta. E wega di djabièrnè ta kontinuá dia 17 di yüni debí na e wega di fogeo entre Kòrsou i Trinidad mañan, 8or na SDK. Próksimo wikènt, esta 12, 13 i 14 di yüni tampoko lo no tin wega di liga MCB Promé Divishon debí na nos selekshon nashonal ku lo biaha pa Cuba pa por hunga nan segundo partido aya na Cuba, 14 di yüni pa 4or di atardi.
Manera tur siman MCB i FFK ta invitá hinter pueblo di Kòrsou pa asistí na e partidónan aki i pasa un ratu ameno den kompania di bo famia i alabes disfrutá di bo deporte preferí, e deporte rei futbòl. Liga MCB Promé Divishon ta kosta solamente fl.6,- general miéntras ku mucha te 12 aña i 60+ ta kosta fl.2.50 miéntras Liga MCB Segundo Divishon ta kosta fl2 so so pa tur hende.
Wega nan pa wikènt i siman, Liga MCB Promé Divishon:
Tur e partidonan aki ta tuma lugá na Stadion Antoine Maduro (SUBT)
Wega di Liga MCB Segundo Divishon:
Tur e partidonan aki ta tuma lugá na FFK


text:
Nuñe – Diasabra atardi algo pasa di 6’or na loke tawata parse un fiesta, un baby lo a hera hoga. Mes ora a bati alarma.
Na prome instante a papia cu un mucha lo a hoga y unidadnan di polis y tambe ambulancenan tawata na caminda pa e sitio.
Un ambulance a yega haya e adres basta lihe, pero polis y e otro unidadnan no por a haya e adres.
Ambulancenan na e sitio ora cu nan tawata transporta e baby pa pone den e ambulance ela cuminsa yora, loke ta bon. Pero tawata preocupa toch pa e salud.
Un familiar a bay hunto den ambulance cu e baby direccion di hospitaal. Un rato despues na e adres, por a wak e mama di e baby a sak den otro pafo na adres caminda e incidente a tuma luga.
E mama tambe a wordo hiba poli, mirando cu ela bira hopi malo.
Ultimo informacion ta papia cu e baby a keda interna y nan lo saca x-ray di lung di e criatura. Pa awor e ta mustra ok.


text:
Oranjestad-Tur aña den luna di April y Mei Koningin Wilhelmina Fonds Aruba ta tene su colecta anual pa recuada fondo pa asina por sigi brinda comunidad su servicionan. E fin di siman aki e hobennan di Kiwanis Builders Club, Rainbow Girls y Key Club a subi caya pa asina duna nan aporte na nos comunidad. E hobennan tabata hopi entusiasma cu e respaldo cu nan a ricibi di e publico na e diferente localidadnan cu nan a para pa asina tene e colecta.
Durante henter luna di April te cu 15 di Mei e colectantenan lo ta riba caya na diferente supermercado y tambe na luznan di trafico y rotondenan. Tambe lo tin e damanan di KWF kendenan lo pasa na diferente negoshi y otro instancianan pa asina colecta nan contribuicion anual. Nan tin badge di KWF bisti y ta duna un recibo como comprobante cu e contribuicion a wordo haci. Tur colectante por wordo reconoci door di e schort cora cu nan tin bisti, nan badge cu e logo di KWF Aruba y tambe e collectebus shinishi cu e logo riba dje.
Cu e fondo cu keda recauda KWF Aruba lo sigi yuda pashentnan di cancer y nan famianan. Aporta pa nos por sigui yuda comunidad. Nos tin e.o. servicio di thuiszorg, nos por yuda e pashentnan haya prothese y peluca y nos tin gruponan di sosten. Pa mas informacion of si abo tambe kier duna bo aporte, tuma contacto cu nos Centro di Informacion na 5820412 of riba nos FaceBook Koningin Wilhelmina Fonds Aruba.


text:
LES 27
Con e Bibliotheek di Salon di Reino Por Beneficia Nos?
Bo ta desea di haci algun investigacion pa bo haya mas conocemento di Bijbel? Bo kier sa mas di un cierto texto biblico of di un persona, luga of cos menciona den Bijbel? Bo ta puntra bo mes si e Palabra di Dios por yuda bo cu un preocupacion cu bo tin? Si esey ta e caso, sinti bo liber pa haci uzo di e bibliotheek di Salon di Reino.
Ey bo por haya material pa haci investigacion. Probablemente, bo no tin tur e publicacionnan biblico di testigonan di Jehova cu ta disponibel den bo idioma. Pero e bibliotheek na Salon di Reino si tin mayoria di e ultimo publicacionnan. Kisas e tin tambe un variedad di traduccion di Bijbel, un bon diccionario y otro literatura di consulta. Sinti bo liber pa haci uzo di esakinan sea prome of despues di reunion. Si tin un computer den e bibliotheek, kisas e tin e Watchtower Library instala riba dje. Esaki ta un programa cu ta contene un gran cantidad di nos publicacionnan y un sistema facil di busca informacion cu ta yuda bo haya un tema, palabra of texto di Bijbel.
E ta util pa studiantenan di e Reunion Nos Bida y Sirbishi Cristian. Bo por haci bon uzo di e bibliotheek di Salon di Reino ora bo tin cu prepara parti. E ruman encarga cu e bibliotheek ta e superintendente di e Reunion Nos Bida y Sirbishi Cristian. E tin cu percura pa e bibliotheek tin e ultimo publicacionnan y pa nan ta debidamente ordena. Sea e of e Testigo cu ta studia Bijbel cu bo por mustra bo con pa busca e informacion cu bo tin mester. Tene cuenta si cu no tin mag di bay cu niun di e bukinan di bibliotheek. Y ta mas cu claro cu nos lo kier cuida e bukinan y no marca nada den nan.
Bijbel ta splica cu, pa haya “e conocemento di Dios”, nos mester haci esfuerso pa busc’e “manera tesoro scondi.” (Proverbionan 2:1-5) E bibliotheek di Salon di Reino por yuda bo den bo buskeda.
-
Ki medio pa haci investigacion tin den e bibliotheek di Salon di Reino?
-
Ken por yuda bo haci bon uzo di e bibliotheek?


text: KRALENDIJK – Djarason 23 di oktober partido polítiko Union Patriótiko Boneriano a selebrá 50 aña di eksistensia. Anochi tabatin un Santu Sakrifisio di misa pa yama Dios danki pa eksistensia di partido. E selebrashon Eukarístiko tabata na parokia San Bernardo. Diferente persona di prinsipio di e partido kolo bèrdè tabata presente. Pader Vikario Santiago Malagon a afisiá i entre otro el a menshoná den predikashi ku Hesus a bisa ku e hende no sa e dia ku E ta regresá. “Boso no sa e dia ku yu di hende ta bini. Mester ta semper kla pa e yegada. Nos tur tin responsabilidat. Mester keda responsabel i fiel. Hasi bon i stima otro. Kada bes nos hasi bon, nos ta hasi otro kontentu i ta Dios su deseo. Si bo ta fiel na Dios, bo no mester tin miedo,” entre otro pader Santiago a menshoná.


text:
ORANJESTAD – Kon bo ta trata obesitas i sobrepeso? Lo yuda si gobièrnu arubano invertí den e programa di pilot kontra sobrepeso i obesitas ‘Jump 18’. dòkter di mucha Jamiu Busari ta haña. “E problema ta mas kompliká ku solamente mal kustumber di kome.”
Busari for di 2 aña ta traha na e hòspital na Aruba. E médiko aki a ripará ku kasi tur mucha ku tabata bini ofisina di dòkter ku keho di salu tabatin sobrepeso òf obesitas.
Tras di e proyekto Jump 18 tin un tim multidisiplinario, ku ta konsistí tambe di profeshonal arubano. Nan ta duna informashon tokante kuminda i moveshon, i nan ta hasi investigashon tambe. Por ehèmpel nan ta wak kon salu e kantinanan di e skolnan na Aruba ta. Bou di e muchanan ku ta partisipá na e programa e ekspertonan ta wak e balornan di sanger i kambio físiko.
‘Enfoke lokal ta masha importante’
Aña pasá Busari a tuma e inisiativa pa start un programa preventivo. Huntu ku profeshonalnan arubano e ta purba di trata obesitas bou di mucha. “Bo no por solushoná e problema di obesitas ku solamente un programa pa baha peso. E problema ta mas kompliká ku solamente mal kustumber di kome kos ku no ta salú”, e ta bisa.
‘Pa mi ta masha importante pa usa forsa i konosementu arubano’
Tin diferente motibu pakiko hopi hende na Aruba tin sobrepeso. Segun ekspertonan esaki entre otro tin di hasi ku edukashon, i patronchi kultural, pero tambe faktor ekonómiko i sosial ta hunga un papel grandi.
Sobrepeso ta un problema kultural?
“Si bo kore rònt na e isla bo ta mira hopi kadena di fastfood, danki na turismo, pero e habitantenan mes tambe ta bai kome ei. Bo ta mira fila largu riba djabièrnè anochi serka Wendy’s, esei tambe ta kai bou di e patronchinan di kultura. Tur esakinan ta asuntu ku ta hasi difísil pa un mayor kambia”, Busari ta haña.
Siman pasá a sali un kolumna den Volkskrant (korant na Hulanda) ku a kousa hopi krítika bou di arubano. E problema di sobrepeso lo tin di hasi hopi ku kultura arubano, dòkter di kas Danka Stuijver ta bisa. No ta hustu, entre otro èks periodsta Ariën Rasmijn ta haña. “Kuminda salú na e isla no ta solamente karu sino skars tambe. Irónikamente fastfood tambe ta karu”, e ta skibi.
Obesitas di mucha na Aruba
Ku obesitas ta e problema di salubridat di mas grandi ku ta afektá mucha i adolesente na Aruba, ta konosí pa añanan kaba. Por ehèmpel for di un rapòrt di Unicef na 2013. Tambe di e sifranan di e mónitòr di salubridat di e mésun aña ta sali ku na 2010 25,6 porshento di mucha muhé i 17,8 porshento di mucha hòmber na lushiskol tabatin sobrepeso òf obesitas. Di e muchanan den di sinku klas di skol básiko 43 porshento di e mucha muhénan i 32.4 porshento di e mucha hòmbernan tabatin sobrepeso òf obesitas.
Manager di proyekto Amy van der Linden ta konvensé ku por spar sèn si gobièrnu arubano lo partisipá na nan proyekto. Si ménos hende tin sobrepeso òf obesitas, Aruba lo mester saka ménos sèn pa trato di enfermedat króniko manera diabetes, preshon haltu òf enfermedat di kurason òf ardu.
E tim aña pasá a kalkulá un indikashon di e ekonomisashon di gastu anualmente danki na Jump 1. Basá riba data di CBS (2020) si baha 1 porshento so por spar 205.424 florin kaba. Serka 5 porshento esaki ta 1.027.119 florin i ku dies porshento por spar sigur 2 mion florin.
‘Mihó komprenshon pa e muchanan mes’
E mama di Celine (10), Julissa Henriquez ta mira bon resultado pa su yu muhé. “Mi ta haña ku gobièrnu mester risibí e programa ku man habri. Esaki lo bai trese ganashi, pasobra e muchanan aki ta kontinuá ku mihó komprenshon den bida. Esei ta masha importante.”
E aspektonan sosial di e programa tambe ta forma un inspirashon importante pa sigui ku e programa. Pa Celine e programa tambe ta un manera agradabel pa hasi deporte ku otro mucha.
Maurelia Ras tambe ta konta for di dia ku e ta mira un diferensha serka su yu muhé Xadah en a mèldu pa e programa. Henter e famia awor ta mira nutrishon i e kantidat di kuminda diferente.
Lista di espera
E proyekto ta kore te mei i un total di 18 mucha ta partisipá awor. Entretantu tin un lista di espera kaba pa e próksimo okashon pa mèldu.


text:
Tourism Corporation Bonaire (TCB) ta apuntá dr. Robertico R. Croes komo ‘Tourism Strategist & Advisor’, un korto tempu despues ku a anunsiá e Direktor nobo di TCB, Miles Mercera.
Dr. Croes ta trese mas ku 40 aña di eksperensia den e industria di turismo i asuntunan eksterior na su ròl nobo. Tambe, Dr. Croes ta un profesor, dekano asosiado (‘Associate Dean’) i Direktor na Dick Pope Sr. Institute for Tourism Studies na e universidat di Central Florida di Rosen College of Hospitality Mangement.
Ta un momentu di sumo entusiasmo pa kontribuí na e strategia di e industria di turismo na Boneiru, mirando ku e isla no solamente ta rekuperando pero tambe ta posishoná su mes komo un isla renobá,” segun Dr. Croes. “Ta un honor pa mi por komparti mi ekperensia pa yuda guia Boneiru i e ekonomia di e isla den e direkshon positivo, mientras ku e isla ta risibí konosementu den e segmento nobo aki.”
Dr. Croes su eksperensia amplio ta konsistí di publikashon di 4 buki tokante di maneho di turismo na destinashonnan tropikal, turismo i kon pa kombatí pobresa, e diferente retonan ku islanan chikí ta enfrentá, i aplikashon di modelonan di demanda di un ekonomia chikí. Den desèmber 2021, Dr. Croes lo publiká su di 5 buki titulá: ‘Small Island and Small Destination Tourism.’ Ademas, Dr. Croes a duna su kontribushon na mas ku 130 estudionan ku a wòrdu publiká i tambe el a emití i presentá mas ku 30 rapòrt riba diferente tópikonan, rònt mundu. Alabes, Dr. Croes a sinta komo konsehero pa diferente destinashon, manera Nicaragua, Costa Rica, Ecuador, Brasil, Aruba, Kòrsou, Boneiru, Granada, Italia i Merka.
Despues ku Dr. Croes a risibí su doktorado di e universidat di Twente na Hulanda, Dr. Croes a publiká diferente artíkulo den varios revista di turismo i tambe ta un di e kuater editornan. Dr. Croes a risibí tambe varios premio, manera Thea Sinclair Award na 2015 i 2018, UCF Research Incentive Award (RIA) na 2015, i Best Graduate Student Research Paper na 2015, pa menshoná algun. Tambe, Dr. Croes a presentá na e 32nd International Association of Hospitality Financial Management Education Research Symposium na e universidat di New York.


text:
ORANJESTAD – Ta poko komun ku Servisio di Seguridat di Aruba (VDA, Veiligheidsdienst Aruba) ta invitá un periodista pa relatá tokante di menasa di estado. Koresponsal Sharina Henriquez ta konta di su sita.
Motibu pa e kombersashon ta un seri di publikashon di Ret Karibense ku ta trata di cybersecurity na Aruba. Kompanianan vital i instanshanan di gobièrnu ta kore riesgo sin tin nodi, pasobra nan seguridat di IT no ta na òrdu, ta sali for di un investigashon di eksperto di cyber Erik Jan Koedijk.
“Mi ke enfatisá ku esaki ku niun hende no ta papia na nos nòmber”, e hefe, Juri Nicolaas, ta bisa.
Nos ta den un sala di reunion grandi ku bentana di blènder, solamente ku pèn i papel. Mi no tin pèrmit pa graba e kombersashon. “Mi no tin telefon serka mi tampoko aworakí. Papel ainda ta e di mas seif”, Nicolaas ta bisa. “Sorry, pero ta asina e reglanan ta.”
Un siman promé mi tabata na ofisina di NCTVI serka un taskforce di eksperto di cyber pa skucha tur dos parti. Pero e Servisio di Seguridat, ku tambe ta miembro di e grupo aki, no tabata na mesa.
Ken ta responsabel pa kiko?
VDA ta informá ku ta nan a duna e promé empuhe grandi pa pone cybersecurity riba agènda. I ku despues a pusha e klup nobo NCTVI ku ta eksistí for di 2018 dilanti pa (huntu) sigui manehá.
Tambe tin un diferensia den responsabilidat, Nicolaas ta splika. “Nan ta okupá ku kriminalidat general, nos si esaki ta un menasa pa seguridat nashonal.” Esaki t’asina tambe si por ehèmpel un hacker paralisá e úniko produsente di awa i elektrisidat WEB, e ta konta. VDA a inisiá e kolaborashon entre e kompanianan vital i gobièrnu (taskforce).
Na Aruba tin solamente un grupo di trabou ta vigilá e kompanianan vital WEB, Elmar, Setar, Banko Sentral di Aruba. Ta un pilot, – un prueba – kaminda nan ta koperá estrechamente ku e servisio di seguridat i NCTVI. Ke men otro kompania krusial ainda nò,
E intenshon ta, manera Nicolaas ta splika, ku ta bini mas di e asina yamá ISAC’nan. Esakinan ta Information Sharing and Analysis Centers kaminda partidonan di gobièrnu i komèrsio ta kompartí informashon di menasa di cyber, pero tambe otro konosementu, ku otro. Pasobra hopi bia ta informashon sensitivo, e partidonan ta ta hasi palabrashon tokante di esaki.
“Mester strukturá ainda”, Nicolaas ta konta. “Ta e intenshon ku kada sektor ta haña un ISAC ku propio protokòl. E ora ei finalmente bo ta haña manera un boletin meteorológiko ku NCTVI ta manda tokante menasa di cyber. E informashon ainda ta sekretu profeshonal i ainda no tin obligashon di mèldu.” Pero manera NCTVI a indiká anteriormente, tin plan pa ainda bini ku obligashon di mèldu den un lei nobo.
‘Finalmente bo ta haña un sorto di boletin meteorológiko di menasa di cyber’
Kon urgente ta pa Aruba duna cybersecurity prioridat, ta sali atrobe for di e kontesta di Nicolaas tokante e menasanan pa e isla. “Cybersecurity ta mas importante ku kontraterorismo”, e hefe di e servisio di seguridat arubano ta bisa.
“Kontraterorismo awor ta pará mas abou riba agènda. Seguridat di informashon i cybersecurity a bira masha importante. E menasa di kriminalidat di cyber anteriormente tabata abou, pasobra Aruba no tabata digitalisá. Awor e ta mas haltu pasobra mas i mas kos ta bira digital.”
E menasanan ei ademas mas i mas ta bini de aktor estatal na lugá di kriminal ‘normal’. “Nos ta mira marka di pia di China i Rusia. Nos ta mira diariamente kiko ta sosodé riba nos website. Nos ta wak marka di pia spesífiko i si por konsider’é komo actor peligroso. Nos ta wak e aktuashonnan di Venezuela, ku koutelosamente ta birando un plataforma den e region.”
Servisio di seguridat ta usa cybersecurity pa sigurá informashon di gobièrnu, spionahe i kontraspionahe. “I banda di esaki nos ta hack di gañé gaña tambe.”
Servisio di seguridat ta tene kampaña di konsientisashon
E servisio pues ta esun tambe ku ta tene kampaña di konsientisashon pa públiko. Riba e website por haña hopi informashon tokante kon kriminal di cyber ta traha, pues e trèntnan ku bo mester tene kuidou kuné. Pero awor e pregunta ta surgi si e servisio di seguridat mes no mester siña di su propio kampaña.
E eksperto di cyber Erik Jan Koedijk a investigá e website di VDA i e dominio di mail vda.aw i ta yega na e konklushon ku e servisio di seguridat ‘ta innesesariamente vulnerabel pa kriminalidat di cyber pasobra e instalashonnan básiko parse no ta na òrdu’.
‘Nos no por ta Fort Knox, pasobra hende mester por keda manda nos tep’
Un konklushon remarkabel, pero sinembargo Nicolaas ta mir’é kompletamente diferente. “Nos ekspertonan ta bisa ku e kos no ta dje grave ei. Nan ta na altura, pero nan no ta kompartí su konklushon ku e siudadano ta kore peliger. Ademas nos database no ta konektá ku internet. E riesgo pa seguridat di estado ta sero. Sí, e website ta bieu, nos ta trahando riba un nobo. Pero e no por ta Fort Knox tampoko. Pasobra nos ke tambe pa hende keda manda tep pa nos.”
“Ku esaki mi no ke bagatelisá e asuntu”, Nicolaas ta bisa, “pero kiko bo ta kita for di bo lista di prioridat? Di kua instansia nos ta sende òf paga e moda di privasidat, ta un eskoho. Nos no tin e profil di riesgo, ainda no a ‘spoof’ nos dominio. Pues nos ta rekonosé e puntonan pero e konklushon ta hopi lihé. No ta oké.”
‘No por kompará Aruba ku pais grandi’
Ademas Nicolaas ta haña ku no por kompará Aruba ku Hulanda i Estádos Unídos. Nan cibersecurity ta bon desaroyá kaba. Nan tin añanan kaba ta traha ku un budget mas grandi i nan a realisá un relashon ku e mundu di hacker. Na mayoria di pais e ta kastigabel i bo ta bai riba un lista di target.”
“Na Oropa tambe ainda ku legislashon mester kambia ku bo por mèldu asuntu sin persekushon. Mi sa ku gobièrnu Hulandes ta duna T-shirt di ‘I hacked the Dutch Government and all I got is this lousy t-shirt’ Esei ta un relashon sano.”
Un reakshon defensivo di Servisio di Seguridat riba e investigashon di Koedijk? Asina nò, Nicolaas ta haña. “Nos no ke manifestá nos asina. Mi ta gradesido ku siudadano ta tene nos skèrpi i krítiko. Pero ami lo a trata esaki (e investigashon di Koedijk) diferente. Lo mi a tene un kombersashon promé en bes di un post (riba Facebook), pasobra e ora ei bo ta krea espektativa.”
Nicolaas ta rekonosé sí ku e mail ku anteriormente Koedijk a manda pa Servisio di Seguridat ku e loke el a haña, a keda pegá i a hañ’é hopi mas lat. Tambe e ta rekonosé ku Aruba tin hopi kos mas di regla pa un isla ku mas seguridat di cyber. “Pero nos no ke goberná a base di miedu. P’esei nos ta konsentrá riba konsientisashon. Ta un desaroyo uphill.


text:
Pronóstiko di tempu pa Kòrsou i bisindario bálido te djarason mainta 06:00 o.l., 10 di ougùstùs 2022.
Pronóstiko
Pronóstiko di tempu pa Kòrsou i bisindario bálido te djarason mainta 06:00 o.l., 10 di ougùstùs 2022.
Kompilá: djaluna 9 di ougùstùs 2022, 05:00 o.l. (09:00 UTC).
Tempu: Por lo general parsialmente nublá i no ta antisipá áwaseru signifikante pa sobra di awe. Durante mañan tin chèns pa un áwaseru lokal.
Temperatura máksimo lo alkansá 32ºC i temperatura mínimo 26ºC.
Solo ta sali 06:24 i ta baha 18:59 o.l.
Bientu: Generalmente for di ost i moderá; forsa 3 te 4 (12 te 30 km/ora, 7 te 16 nudo). De bes en kuando basta fuerte te fuerte den ráfaga; forsa 5 te 6 (31 te 50 km/ora, 17 te 27 nudo).
Situashon general: No tin un desaroyo di nubianan signifikante den nos region, e posibilidat pa áwaseru signifikante lo keda limitá. Sin embargo, durante oranan di mainta e situashon lo por kondusí na un oumento di nubianan signifikante ku chèns pa algu di áwaseru lokal. Tambe, ta antisipá ku e bientu lo sigui supla ku un forsa moderá i de bes en kuando basta fuerte den nos region. Esaki por trese kuné un kondishon di laman lokalmente un poko brutu.
Kondishon di laman: Moderá ku altura di olanan entre 1 i 2 meter (3 pa 6 pia). E olanan di mas haltu lo ta na kosta nort i ost.
Sistemanan tropikal signifikante: Ningun
Fenómeno spesial: Ningun.
Perspektiva te djaweps mainta: Parsialmente nublá i no ta antisipá áwaseru signifikante.
Meteorólogo: Figueroa.
E próksimo boletin di tempu lo wòrdu publiká djamars 11:00 o.l. (15:00 UTC).


text:
Kadushi La Groep ta un bunita estado firma di ex ITS abogadonanTin yudansa pa kliente den Correa, den e region di Asia i di tur e mundu ku un variedad di asuntonan, inkluyendo autora di IS, IS litigio, kuenta bankario offshore di presentashon di informa, un investigashon criminele i coleccion. Un impuesto di diskushon ku Mando di estudio KASÁ por tuma lugá na un hende den un parti di mundu. Por ta asina, si bo ta bai un bida di Soria i estudio UNÍ a unico tratabel òf ta bai bida na estudio KASÁ i tin active òf kuenta di Soria di revel', tin un posibilidat pa bo por no ta artíkulo ta resultá riba e IS òf e Servisio di Hustisia (DO).
Den e último añanan, e mando di estudio UNÍ a wòrdu e identificacion su esfuerso pa redusi e revisión positivo den e pafó.
Si bo a risibí un konta di un resultá den divulgación di relatonan, bo no ta so. Pa garantisá ku nan spantaparha ta protegidos i bo por evitá sances, bo mester di un Soria di impuesto abogado di nan banda, nan bringa pa boso, i ta mantené e diskreshon. Mi nomber ta Geven E. Kadushi Manera Coco dirigèntnan di Kadushi di e Lei di Grupo, mi ta orguyoso di juda empeñonan i individual, ku su lei di impuesto di e nesesidatnan. Pa habri mi mes mes, mi ta pasa aña komo abogado pa IS i e Tribunal edel un Tributo. E preokupashon, mi komprenshon di e lei di tributo e sistema i refiná mi multitut di abilidat te ku a tuma e desishon pa funda e Kadushi di e Lei di Grupo pa promociona sin presidente di sirbishi leges pa contributions, tantu riba e estudio UNÍ i e stranhero. Mi a yudá na sint di cliente di spar miyon di flores, i ta kla pa hasi e mesun pa bo. Independiente di si bo a wòrdu spièrtá un resultá riba bo kuenta bankario e stranhero òf ta interesa den otro tema, manera e organisacion di su rikesa i terenonan, nos ta kla pa traha ku bo ta inmediato i a pone un fin na su problema di tributo. Ora bo ta kuminsá den e direkshon di su lei di impuesto, bo por entre manera un mundu di stress i preokupashon a wòrdu kitá nan skouder. Kada Soria di impuesto riba abogado di nos grupo ta prepará pa guiarle kla proseso di prinsipio a pidi. Bai e instrukshonnan di e lei ta fòrsá nos úniko enfoque, e por sosiegu ku konfiansa sabiendo ku nos manera ku éksito di kaso. Ora a enfrentá ku un lei di tributo problema, su promé kontesta por ta un di análisis. Sinembargo, e mayoria di e kasonan di éksito ta esnan ku ta bai trato ku otro pa forma practica. Den resultado, rekomendá reunion ku Soria di impuesto abogado mas pronto ku atardi. Laga nos ban di Than Grupo di Derecho di defendé su drechi, e biennan, e bon nòmber.
Pa siña mas di nan opcion leges pa presentá un deklarashon di tributo, por fabor den kontakto ku nos awe.
Kadushi La Groep ta un impuesto di IS bute riba abogado meskla di abogado di realisá i duna di lesamento riba e area di IS, Tributo, autora, e deklarashon boluntario, IS Ofisina di Akuerdo Profeshonal étika di kasonan, e inventario ta pafó, e programa di anita, den Washington DC, Valido, Mayan, Veronica, Nobo Esey, Florida i ta largu di Estudio uní.


text:
sekreto profeshonal (sustantivo)
-
buki di oro
-
standarisá
-
tipo di palabra: sustantivo
-
kontabel
-
mirá: 295 bia
- deskripshon: Algu ku pasa na bo trabou ku bo no ta divulgá ni konta otro hende. bo ta mantené sekresia pa kosnan ku pasa na trabou. Esei tin di aber ku e privasidat di un kliente òf pashènt. Den bo trabou ta importante pa respetá privasidat di hende. Bo mester mantené sekreto loke bo tende, mira i haña sa di hende ku bo ta traha kuné.
- hulandes: beroepsgeheim
Glosbe
Dutch Caribbean Platform (DCDP)
-
Pa mira e palabra aki usá den konteksto den e biblioteka digital (por ehèmpel den buki i artíkulo), klek riba e siguiente konekshon:
sekreto profeshonal
anterior i siguiente
-
anterior: sekreto
-
siguiente: sèks
buska
palabra mas resien
palabra mas mirá


text:
Usa software antivirus
Riba internèt tin peliger ku un vírùs òf otro tipo di software maligno, konosí komo ‘trojan horse’, por infiltrá bo kòmpiuter. Un vírùs asina por kambia funshonamentu di sierto programa, kita dokumento for di bo kòmpiuter i asta kita tur kos for di bo hard drive. Un ‘trojan horse’ por tin un efekto similar, i tin di nan ku por spionabo i wak tur boton ku bo primi riba bo teklado, i asina haña sa bo kódigonan di akseso i otro informashon sekreto. Ademas, spyware i otro tipo di software maligno por manda bo kòmpiuter hasi sierto kos sin bo sa.
Phishing i Pharming
‘Phishing’ ta un tipo di robo di identidat. Kriminalnan ta usa meil pa gañabo subi riba wèpsait falsu. Únabes bo ta riba e wèpsait, nan ta pidibo divulgá dato konfidensial, finansiero i personal, manera kódigo di akseso (password), number di tarheta di krédito, usuario òf kódigo di e-Pass. E tipo mas konosí di phishing ta un meil den kua ta atvertibo ku si bo no login mésora i hasi algu, lo tin konsekuensia serio.
‘Pharming’ ta paresido na ‘phishing’, ounke e por enserá tambe distribushon di programa maligno. Ora bo klek riba un lenk den un meil froudulento òf bishitá un wepsait infektá, e programa ta drenta bo kòmpiuter. Tin biá solamente a akshon di yega riba e wèpsait ya ta sufisiente pa ta infektá. E ora ei, un ‘trojan horse’ por pèrmití un hacker spioná loke bo hasi, asumí kòntròl di bo kòmpiuter, usa bo kredensialnan pa login riba wèpsait finansiero i hasi transakshon froudulento. Pa evitá un infekshon asina, tene kuidou ki wèpsait bo ta bishitá. I nunka klek riba lenk den un meil, si bo no sa ken a mand’é.
E peligernan akí por resultá den daño na bo kòmpiuter, divulgashon di bo datonan sekreto, transakshon froudulento hasí na bo nòmber, i pone ku bo no por usa online banking mas.
P’esei, nos ta konsehá no klientenan pa sigui e práktikanan akí:
- Instalá un programa antivirus renombrá, manera McAfee VirusScan òf Norton AntiVirus i update e frekuentemente. Mayoria produkto antivirus por skèn kontra spyware tambe te na sierto grado.
- Aseptá òf baha software solamente for di fuente ku bo ta konsiderá konfiabel.
- Nunka aseptá dokumento ni attachment ora bo bai riba wèpsait, newsgroup i chat, a ménos ku bo ta hopi sigur ku nan ta outéntiko.
- Hasi sigur ku bo ta usando un sistema operador (OS) ku lisensia legal.
Protehá bo telefòn i tablet tambe
Si bo tin un telefòn, tablet, e-reader òf kualke otro aparato ku ta konektá ku internèt, pone software riba dje pa proteh’é kontra malware. E software mester por skèn e aparato, identifiká i kita malware, i tambe chèk si un programa ta malware promé ku bo bah’é. Kuidou ku tur app ku bo pone riba bo smartphone. Baha kos solamente na sitionan di bon reputashon. Wak nòmber di esun ku a traha e app, chèk kiko otro usuario a skirbi tokante e app i kuantu strea nan a dun’é. Semper chèk kiko e aplikashon ta pidi pèrmit pa hasi riba bo aparato i wak si e pèrmit ku e ta pidi ta kuadra ku e funshonnan ku e ta ofresé.
Si bo pèrdè bo telefòn òf nan hòrt’é, promé kos ku bo mester hasi ta yama nos Sentro di Kontakto na 466-1111 i raportá esei.
Tene kuidou ku servisionan ‘grátis’ i software pa sùrf internèt mas lihé i skèn vírùs den bo meil.
Nos ta rekomendabo fuertemente pa semper lesa ku kuidou e kondishonnan di kualke servisio grátis òf software ku bo ke baha for di internèt, promé ku bo indiká ku bo ta asept’é. Ta konosí ku tin di nan ku bo ta duna pèrmit pa nan vigilá tur loke bo hasi riba internèt, inkluso ora bo ta hasi transakshon protehá. Si bo bai di akuerdo ku un kondishon asina, bo por ta permitiendo e proveedó kolektá informashon sumamente konfidensial tokante bo usuario, manera kódigo di akseso, number di bo kuenta di banko i tarheta di krédito.


text:
ORANJESTAD – Awe merdia 2’or e Peruano C.J.I. a presenta dilanti Hues pa e caso penal cu Ministerio Publico a cuminsa contra dje. Por a compronde cu C.J.I. ta wordo acusa di tres caso di violacion.
Via video conference e caso a wordo atendi caminda Fiscal, Hues y abogado tabata den sala di Corte mientras cu e sospechoso ta den un oficina na KIA.
Fiscal a bisa cu e promer acusacion ta cu mas cu un biaha en todo caso un biaha riba 22 November 2021, C.J.I., como un Chaman, a viola e dama S. contra su voluntad y cu violencia. Tambe Fiscal a acusa C.J.I. di a mishi cu partinan intimo di e dama mientras cu e tabata alinea chakra di e dama.
E di dos acusacion ta cu C.J.I. a viola e dama E. den e periodo di 13 November 2019 pa 26 November 2019, mientras cu C.J.I. como Chaman tabata alinea chakra di e persona aki.
E di tres acusacion ta cu C.J.I. a viola e dama C. riba 18 November 2021, mientras cu e Chaman, tabata atende e persona aki. Tambe Fiscal a acusa C.J.I. di lo a mishi cu e parti intimo di e persona aki.
Fiscal a bisa Hues cu e caso ta pro forma door cu ainda e procesverbaal oficial no ta cla. El a propone pa pospone e caso pa dia 13 Mei 2022. Hues a puntra mr. Illes si e ta desea di haci mas investigacion. Mr. Illes a bisa Hues cu no. Hues a dicidi cu tratamento di e caso lo ta dia 13 Mei 2022.


text:
MINISTER SILVANIA DEBE PUEBLO PUBLIKASHON LEI OZB I 12.5%
MINISTER SILVANIA DEBE PUEBLO PUBLIKASHON LEI OZB I 12.5%
Stop di hasi chansa ku San Antoni. Pueblo no ta kèns. Bo no a demonstrá piedat den tempu difisil.
Atrobe un minister di finansa di MFK ta keda sin publiká un lei na fabor di pueblo. Biaha pasa tabata Jamaloodin ku e lei di koperativa i e biaha aki ta Silvania no kier publiká e lei di OZB.
Parlamento di Kòrsou a aprobá e lei aki i pakolmo MFK den parlamento a vota pro pa e lei aki. Awor tin 13 parlamentario ku ta sostené e gobièrnu aktual, ta sinta laga minister Silvania keda sin publiká e lei mientras pueblo si no ta haña alivio di e lei devastador aki.
Durante e prome mitar aña di 2022, Kòrsou a generá 869 mion florin i pa loke ta di 2 kuartal, Kòrsou a uza 127 mion for di e sùrplùs pa paga debe. Den un tempu asina difisil minister Silvania a sa na chika, primi i saka e sènnan aki for di pueblo. E no a tene piedat. Pesei Trabou pa Kòrsou TPK ta eksigí di e minister pa duna pueblo awor e alivio ku e meresé. Publiká e lei di OZB i duna pueblo su 12.5% bek.


text:
Siña i repasá palabra
Aparato
Voor de meeste (moderne) apparaten gebruiken we Engelse termen, eventueel met spelling in het Papiamentu: mixer (mekser), blènder, toaster, scanner (skèner), freezer (frizer), juicer, food processor etc.
Palabra
Aparato elektróniko / eléktriko
Elektronische / elektrische apparaten
Wasmashin / Mashin di laba paña
Wasmachine
Frishidèr / Eiskast
Koelkast
Frizer
Vriezer
Droger / Dryer
Droger
Radio
Radio
Rice cooker
Rice cooker
Vidio
Dit is een videofragment. Bekijk het filmpje en probeer te begrijpen wat de meneer zegt. Let op: spreektempo ligt hoog. De uitgewerkte tekst vind je onderaan de video.
TEKSTO
Saludos! Elmer di Better Deals.
Awe nos ta bai unbox e House of Marley Chant i Chant Mini bluetooth spikers!
Esaki ta e Chant anto esaki ta e Chant Mini. Konektá bo smartphone via bluetooth i skucha bo muzik wireless. E ta bini ku e micro usb-charger cable, e ta bini ku e klep ku bo por klep e na bo tas.
Patras bo ta haña e usb-charger port, anto bo ta haña e auxiliary port.
Si bo aparato no tin bluetooth bo por usa e auxiliary port, konekt’é ku un kabel anto tòg bo por skucha bo muzik.
Dilanti bo tin e power, ku e bluetooth button plùs dos volume button.
Tin un lus ku ta indiká ku e produkto ta konektá. Via di e bluetooth spikersnan bo por kontestá bo telefòn tambe.
Pa mas informashon over di e House of Marley bluetooth spikernan, bo por pasa libremente na un di nos filialnan òf bishitá nos webpage: betterdeals.cw òf nos Facebook page.
Palabra
Saludos
Groetjes (in dit geval gebruikt als ‘hallo’)
Anto / i
En
Konektá
Verbind(en) / verbonden
Patras
Achter(kant)
Dilanti
Voorkant
Indiká
Aangeven
Kontestá
Beantwoorden
Bo por pasa libremente
Je kunt gerust (letterlijk ‘vrijelijk) langskomen
Bishitá
Bezoeken
Credits: Better Deals


text:
Oranjestad, Aruba – 26 di Januari 2015 –The U.S. National Highway Traffic Safety Administration a haci peticion na FORD pa recall algun modelonan Ford GT di aña 2005 & 2006 y Ford Mustang di aña 2005 te cu2008. Den cierto vehiculonan, e exposicion di un nivel halto di humedad por causa cu e slang cu ta pasa pa e ‘airbag’ por kibra y desplega di un forma abnormal na momento di accidente. Ta referi aki specificamente na e airbag di e chauffeur. Dor di no habri corecto, e mesun “airbag” lo permiti pa fragmentonan di metal los y ocasiona daño serio na e ocupante.
Ford Motor Company ta haci un yamada na tur doño di e vehiculonan aki pa tuma contacto mas pronto posibel cu Yrausquin, agencia oficial cu ta representa e autonan di marca Ford riba nos isla pa algun decada caba.
Ford Motor Company a autorisa Yrausquin pa haci e cambionan necesario sin ningun gasto adicional pa e doño di e auto, cu ta inclui cambio di piesa y e trabounan envolvi. Ta bon pa enfatisa cu tur e piesanan ta disponibel y ta den stock pa e cambionan indica.
E tempo cu ta tuma pa reparacion ta menos cu un mita dia. No obstante debi na schedule of na un agenda ya caba ocupa tin posibilidad cu e ta tuma mas tempo.
For di 38 vehiculo cu a constata e fayo aki, 18 ta registra den e sistema di Yrausquin y e personanan aki lo ricibi un carta mencionando e fayo y kico ta e procedura pa sigui.
E otro 20 autonan no ta registra den e sistema y ta dificil pa busca y sondea na unda nan ta, pesey e yamada na tur doño di un Ford GT aña 2005/2006 asambla na Wixom entre 11 di Februari 2005 pa 30 di Januari 2006 y/o Ford Mustang 2005 te cu 2008, asambla na Flatrock entre 16 di Augustus 2004 pa 25 di Juni 2007, pa tuma contacto cu e departamento di BDC di Yrausquin na 524-4480 of contact via e-mail: info@yrausquin.com. Lo aprecia si por menciona e auto y e aña cu el a wordo asambla. Tambe ta pidi pa manda e “Vehicle Identification Number”.
Si ta desea pa confirma cu si bo auto ta den e recall list aki, por controla esaki door di check bo VIN # via e siguiente link: http://owner.ford.com/servlet/ContentServer?pagename=Owner/Page/RecallsPage&gnav=footer-owners y tambe tuma contacto cu e agencia di Ford na Aruba, esta Yrausquin


text:
Oranjestad-Den torneo di pesca di Dia di Piscado 2014, e di 20 torneo anual aki, a sali pisca un total di 29 boto den 2 categoria y entre e casi 20 boto cu a bolbe pa pisa pisca, a registra un total di 952 kilo y mey di pisca. Publico grandi a presencia e evento na Hadicurari y a probecha pa cumpra pisca fresco como tambe disfruta di platonan sabroso den e festival di cuminda di lama di Santa Rosa. Directiva di fundacion Centro di Pesca Hadicurari ta sumamente satisfecho y agradecido na e participacion masal di piscado como tambe publico.
Minsiter Otmar Oduber a haci acto di presencia y simbolicamente a duna inicio na e renobacion di e pier y tambe a felicita tur piscado di Aruba cu nan dia y alabes a recorda esnan cu a bay laga nos y no a regresa. E monumento pa e piscado perdi ta luci Linear Park y ta brinda oportunidad pa recorda nos piscadonan y duna nan e lugar mereci den curason di nos pueblo y bishitante.
Bon Samaritano:
A duna un premio incentivo pa bon samaritano na e boto Royal Blue di Capitan Rendy “Topo” Loopstok y tripulantenan Ike, Everell, Ronny y Buchi. E boto Royal Blue a interumpi su competencia pa yuda e boto Jerz cu a confronta problema riba lama y touw e boto te na pier pa despues sali pisca bek. No ta prome biaha cu e boto Royal Blue y Capitan Topo ta sali sin pensa dos biaha pa yuda hende riba lama. Pa esaki fundacion Hadicurari a otorga nan un premio special e biaha aki.
Baluarte:
A reconoce srs. Beaumont, Jacobs y Geerman pa baluartenan di piscamento pa nan logronan y historia largo pa cu piscamento di Aruba. E baluertenan a ricibi un plakaat di Hadicurari como recuerdo. Sr. Ernulfo “Gunchi” Beaumont ta un conocido piscado di San nicolas cu e boto mas recien Rosalinda ta luci pa decora Rodgers Beach. Sr. Karel Randy Jacobs, piscado cu ta mara na Hadicurari pa hopi aña a ricibi su reconocemento bon mereci for di presidente di fundacion sr. Nilky Kock. Por ultimo sr. Victoriano Geerman tambe a haya un reconocemento special pa su logronan den piscamento.
Gandornan mayor ehemplar:
Mayor ehemplar Pishiporco tabata pa e boto Xavier di capitan Randolf Wolff cu un ehemplar di 2 kilo. Mayor Mulato a bay pa Royal Blue di Randy Topo Loopstok cu un mulato di 11 kilo. Mayor Picuda tabata un ehemplar di 14.5 kilo di e boto Flory’s Fly di capitan Wendy Kock. E rey di djampou cu e ehemplar di 23 Kilo tabata e boto Ayiana di Randolf Paskel cu a ricibi premio di Boat and Fishing Paradise di 350 florin mas 100 florin di Jays Tire Repair y 125 di Centro di Pesca Hadicurari. E mayor ehemplar overall di e torneo a bay pa Ayiana di capitan Randolf Paskel tambe cu marcacion di un Brazi di nada menos cu 23 kilo.
Ganadornan categoria Crioyo:
Na tercer lugar a keda e boto Daynalis di Capitan Joselito Wolff cu 22.250 kilo di pisca. Na di dos luga a keda e boto Vilensca di capitan Omar Andrade cu a mata 50.5 kilo. E ganador na prome luga a bay pa e boto Xavier di capitan Tico Wolff cu 69 Kilo. Ademas e boto Xavier a bay cu e pot y tambe e premo estimulo pa boto tipico crioyo.
Ganadornan categoria Open:
Na tercer lugar a keda e boto Tonino di capitan Leo Briezen cu 130 Kilo registra. Na di cos lugar a keda e boto Gabriela di Capitan Elvis de Cuba cu 149 kilo di pisca. E ganador absoluto den e categoria open como tambe mas kilo den henter e torneo tabata e boto di e unico capitan femenino Wendy Kock di e boto Flory’s Fly cu a gara nada menos cu 236 Kilo di pisca. Tambe Flory’s fly a bay cu e pot di piscadonan cu a suma 600 florin efectivo.
Danki:
Comision organisador y Fundacion Centro di Pesca Hadicurari y Santa Rosa ta gradici tur hende cu a haci esaki posibel y particularmente nos sponsornan adicional Hadicurari Restaurant, Nos Clubhuis bar restaurant, Boat and Fishing Paradise y Jays tire repair. Un danki ta bay pa Search and Rescue Aruba (SARFA) cu a yuda vigila y brinda prome auxilio. Danki na personal di Santa Rosa, Ministerio di Turismo, Labor y Transporte y tur otro persona cu a yuda haci e dia exitoso.


text:
Fortuna Kurá Piedra awenochi, djarason 11 di dezèmber 2019, a para e racha di Victory Boys. E tim di pabou den kontinuashon dje kampionato lokal di futbòl den Liga MCB, a gana dje ekipo di pariba ku skor di 2-1. Den wikènt tras di lomba Centro Social Deportivo Barber a triunfá riba VESTA ku skor di 2-0.
E kampionato di futbòl lokal a kontinuá den wikènt i awe djarason ku weganan den Stadion Ergilio Hato, Brievengat. E kompetensia organisá pa Federashon Futbòl Kòrsou (FFK) ku awor ta presidí pa Shaheen Elhage, a kuminsá kayente.
Un dje timnan ku a ranka sali brabu ta Centro Barber. E ekipo ainda ta invikto i a superá entre tantu tantu e aktual kampion komo supkampion di Kòrsou. E klup di Barber despues di a derotá supkampion Skèrpènè ku skor di 3-1, a superá den wikènt tras di lomba kampion VESTA: 2-0. Joandrick Hugo i Fransjelon Andrea a hinka e golnan.
Victory Boys ku den su último kompromiso a sorprendé Centro Dominguito ku skor di 3-1, a kai awe kontra di Fortuna Kurá Piedra ku skor di 2-1. E golnan dje tim ganadó tabata di Mirgenson Perozo i Edsel Demie Jr. Rendel Girigorie a skor pa Victory Boys. ffffffff


text: KRALENDIJK – Djabièrnè atardi alrededor di 3.15 sentral di polis a risibí notifikashon di un aksidente di tráfiko ku a kaba di sosodé na e krusada T, ku ta kondusí Kaya EEG Boulevard i kaya IR. Randolph Statius van Eps. Ta trata di dos outo di famia ku a dal kasi frontal i despues di e impakto, un di nan a bai dal den un palu di lus kantu di kaminda. Pa motibu di e aksidente, tráfiko a pega na e sitio, miéntras hopi outo a keda stanká den fila. Polis i ambulans a presentá na e sitio pa atendé ku esnan envolví. Shofùr di e outo ku a dal den palu di lus a keda transportá pa hòspital pa tratamentu médiko. Daño material ta konsiderabel. Tin indikashon ku e outo ku tabata biniendo for di Playa direkshon sùit, a lora pa subi kaya IR. Randolph Statius van Eps i no a duna preferensia na esun ku tabata bayendo direkshon Playa riba e mes un kaya, esta kaya EEG Boulevard for di Saliña. Esaki ta informashon no ofisial ku Radio Live 99.9 FM ta disponé di dje.